Dnevni horoskop za 5.mart.\nMorate da se u daljem radu vodite pravimn vrednostima i da sebi utvrdite prioritete kako ne biste gubili vreme bez potrebe.\nŽelite da osvojite nekoga ko vam se već dugo dopada, ali nema potrebe da se pretvarate da ste ono što niste jer tako nećete nikoga da impresionirate.\nNiste skloni da brinete o svom zdravlju, pa su česte neke banalne infekcije koje vama stvaraju velike probleme jer vam je imunitet veoma oslabljen.\nNe treba da oklevate da zatražite savet od nekog iskusnijeg kolege sa kojim dugo radite i kome verujete u potpunosti i svesni ste da zaista želi da vam pomogne od srca.\nUživate u ljubvavi sa partnerom, i ne biste voleli da bilo šta naruši vašu idilu, te ste svesni da postoji problem sa nekom trećom osobom koja pokušava da vam se umeša u vezu, ali ćete na kraju da je oboje ignorišete.\nVreme i klima vam ne prija i morate da se čuvate respiratornih infekcija, te da svaku prehladu odležite i da poslušate savete lekara i ne ignorišete simptome već ih sanirate na vreme.\nDanas na poslu ne ide ništa kako ste zmislili, ali ne dajte da vas to obeshrabri jer se sve može u trenu promeniti, i nikako ne smete da pre vremena odustanete.\nNiste ni svesni koliko zbunjujete svog partnera, koji ni posle duge veze sa vama zaista ne zna šta želite i da li ste srećni ili ne u vašem odnosu.\nNeispavani ste i stalno rastrešeni i nervozni, pa je važno da neke probleme ne potiskujete i da sa stručnim licem o svemu porazgovarate, sve kako ne biste ugrozili i svoje mentalno i somatsko zdravlje.\nSrećni ste jer radite u kolektivu koji je pun energije ali i uzajamne podrške, i sve timski stižete na vreme i kvalitetno da odradite, jer svako podržava onog drugog i pomaže kada je potrebno.\nVi ste vrlo opterećeni obavezama i zaista nemate vremena da se posvetite partneru dovoljno, ali iako se trudite on ne želi to da prihvati i dao vam je ultimatum da odaberete karijeru ili pak vašu ljubav.\nMorate da redovno proveravate krvnu sliku, posebno jer ste u poslednje vreme veoma malaksali i umorni, te ste izraženo bledi i sva je prilika da ste malokrvni i da vam fale gvožđe i vitamini.\nNemate volje ni energije da radite ono što vas ne zanima, pa ste nekako i odsutni i ne želite da prihvatite ničiju ideju i savet iako uporno i grešite.\nNe treba da stvarate neke predrasude o ljudima koje ne poznajete, pa ako se neko već trudi da vas osvoji i šarmira, lepo je da mu date šansu.\nMuči vas povišen krvni pritisak i simptomi se ne povlače na propisanu terapiju, i ne treba da više oklevate već da se javite lekaru i da promenite kombinaciju antihipertenziva.\nPred vama je odlična prilika da se zaposlite u struci, i ne smete da propustite šansu koja će da vam se ukaže, jer ćete u suprotnom da se stalno kajete.\nImali ste neka loša iskustva sa emotivnim vezama, i vi ste se sasvim povukli u sebe i osamili ste se, ali vam to neće pomoći da nađete svoju sreću, pa je pametnije da se trgnete i opet počnete da izlazite i sklapate neka nova lepa poznanstva.\nSmeta vam sedeći način života, i on utiče i na vašu kičmu i zglobove, ali i na cirkulaciju i opšte stanje organizma, i važno je da najzad počnete da vežbate i da poboljšate svoju kondiciju.\nSvesni ste da vam je novac preko potreban iako ne violite da radite posao koji ne daje nikakve šanse da se napreduje i da pokažete bilo kakvu kreativnost i posebnost.\nNemate razloga da sumnjate u partnerovu iskrenost i vernost, pa ako već tražite neki razlog da prekinete vezu koja vam je dosadila i koja vas više ne ispunjava, budite fer i korektni i recite tako kako se i osećate.\nMorate da se pazite nekih alergijskih reakcija i da naravno izbegavate faktore za koje ste svesni da mogu da vam izazovu anafilaksu i čak i da vam ugroze život zbog preosetljivosti i unakrsne antigene reakcije.\nDanas ste ste rešeni da sve samo otaljavate jer je plata i tako mizerna i nije vas briga da se baš i preterano mučite i ulažete vreme i energiju kao što ste radili ranije za svoj posao.\nNeka stara ljubav koju niste uspeli da prebolite, iznenada se opet pojavila u vašem životu, i sada ste stavljeni u nedoumicu da li da ostavite partnera ili ta osoba nije vredna da zbog nje opet sve žrtvujete.\nSve su izraženiji poremećaji srčanog ritma, pa je najbolje da uradite EKG i da proverite neke analize srčane funkcije, jer imate genetsku predispoziciju i stvar je vrlo potencijalno ozbiljna.\nPokušavate da se snađete najbolje što možete, ali ste već zakasnili u nekim koracima i sami ste sebe uspeli po ko zna koji put da sabotirate.\nNeko koga već dugo ponajete pokušava da vam izjavi ljubav, ali vi niste sigurni u svoja osećanja, pa se na sve načine trudite da izbegnete temu koja je romantične prirode.\nMalaksali ste i stalno umorni, pa treba da uradite neke opsežnije analize jer postoji veliki broj uzroka koji mogu dati ovakve početne simptome.\nImate danas šansu da ostvarite odličan napredak i da dobijete neke pohvale i ponude za bolju poziciju, pa ćete biti prezadovoljni i presrećni.\nVaš partner se ponaša preterano ljubomorno i posesivno, te je sklon da vam pravi scene pred poznanicima i kolegama, i to vam zaista vrlo smeta.\nStalno ste pod stresom i nemate vremena da se brinete o sebi, pa je moguće da neka akutna bolest pređe u hroničnu formu i da sebi samo otežate i produžite lečenje.\nNe umete da sve svoje ideje realizujete adekvatno, jer ste preterano analitični i sitničavi i tako vi samo gubite dragoceno vreme.\nNe uspevate da nađete kompromis sa partnerom, i oboje ste vrlo tvrdoglavi i ako tako nastavite ljubav neće biti dovoljna da vaša veza opstane i da ostanete zajedno još dugo.\nPojačano vam opada kosa, i moguće je da je u pitanju stres, ali ipak proverite sa dermatologm da li imate neke lokalne ili sistemske zapaljenske ili infektivne bolesti.\nNe uspevate da realizujete sve ono što ste zamislili, i shvatate da nadređeni gube strpljenje, pa se sve više upetljavate u probleme i sami sebe sputavate.\nNe želite da se upuštate u neke avanture i neobavezne veze, i svesni ste da je pametnije da ostanete sami dok ne pronađete nekoga ko je spreman da sa vama počne ozbiljnu romansu.\nVama je hronična glavobolja veliki problem, i potrebno je da se najzad i posavetujete sa lekarom i da utvrdite šta je glavni uzrok i prema tome i počnete terapiju.


Vlada FBiH usvojila set mjera kojima će se stabilizirati Fond PIO – Radio Feral\nVlada FBiH usvojila set mjera kojima će se stabilizirati Fond PIO\n13/05/2016 Mirza Musanovic\t0 Comments\nFinansijska konsolidacija Fonda PIO jedan je od najtežih izazova koji stoji pred ovom Vladom FBiH, rekao je danas nakon sjednice Vlade FBiH ministar Vesko Drljača.\nVlada FBiH je u prošloj godini uspjela prošle godine isplaćivati redovne penzije, ali je priliv oko 15.000 penzionera i slabija uplata doprinosa u januaru i februaru dodatno otežala isplatu penzija.\nVlada FBiH u međuvremenu provodi mjere koje bi poboljšale dinamiku isplate penzije. U prva četiri mjeseca 2016. zaposleno je oko 11.000 osoba, a novih 7.000 moglo bi biti zaposleno u narednom periodu zahvaljujući programu podsticaja za zapošljavanje mladih.\nTakođer, Fond PIO namjerava uskoro prodati određene nekretnine od čega bi prihodovao oko 30 miliona KM, a sredstva se mogu očekivati i od prodaje državnog kapitala u Bosnalijeku.\nVlada FBiH je danas donijela i nekoliko zaključaka koji bi trebali doprinijeti stabilizaciji Fonda PIO.\nPrvi je da državna preduzeća i javne ustanove u roku od 15 dana izrade program uplate zaostalih prihoda tako da se u naredne tri godine uplati trećina zaostalih prihoda, a svi zaostaci budu isplaćeni u roku od devet godina.\nFond PIO treba smanjiti vlastite troškove poslovanja. Porezna uprava FBiH treba sačiniti plan akcija protiv pravnih subjekata koji ne plaćaju doprinose zajedno sa platom, a Agencija za bankarstvo treba da sankcioniše banke koje dopuštaju uplatu plata bez doprinosa. Također, najavljena je i pojačana akcija protiv rada nacrno.\nU prva četiri mjeseca zabilježen je rast uplate doprinosa za zdravstvo 37 miliona u odnosu na isti period prošle godine, dok su doprinosi za PIO rasli za 19 miliona KM.\nNenaplaćena potraživanja po osnovu doprinosa iznose oko milijardu KM, od čega 450 miliona KM duguju državna preduzeća i javne ustanove.\n← Od ponedjeljka 16. maja kontrola vodomjera u Donjim Raincima\n„Utopljavanje“ škola sredstvima iz evropskih fondova →\nŽrijeb Lige prvaka: Okršaj Bayerna i Juventusa, PSG protiv Barcelone\nTajni kupci u akciji: Uposleni u BiH se najmanje osmjehuju u regiji


SB UN: Poslednja raketna proba Pjongjanga — provokacija - Sputnjik Srbija\n21:43 28 Oktobar 2020\nSB UN: Poslednja raketna proba Pjongjanga — provokacija\n23:04 15.09.2017 (osveženo 07:33 16.09.2017) Preuzmite kraći link\nSavet bezbednosti UN osudio je poslednje lansiranje rakete Severne Koreje i nazvao ga „izuzetno provokativnim“, saopštio je stalni predstavnik Etiopije pri Ujedinjenim nacijama Takeda Alemu, koji predsedava Savetom bezbednosti u septembru.\n„Savet je osudio izuzetno provokativno lansiranje balističke rakete Severne Koreje“, rekao je diplomata.\nSavet bezbednosti UN takođe je izrazio potrebu da Severna Koreja pokaže svoju posvećenost denuklearizaciji.\n„Savet bezbednosti takođe je naglasio vitalnu potrebu da Severna Koreja odmah pokaže iskrenu posvećenost denuklearizaciji kroz konkretne akcije“, rekao je predsedavajući Saveta.\nOsim toga, Savet bezbednosti naglasio je potrebu da se radi na smanjenju tenzija na Korejskom poluostrvu.\nSeverna Koreja ponovo ispalila raketu, projektil preleteo Japan (video)\nprovokacije, lansiranje, osuda, Savet bezbednosti UN


NBS o zvaničnim razgovorima misije MMF-a sa delegacijom Republike Srbije - Nira Press\nPočetna » NBS o zvaničnim razgovorima misije MMF-a sa delegacijom Republike Srbije\nZvanični razgovori delegacije Republike Srbije s misijom Međunarodnog monetarnog fonda u okviru četvrtog polugodišnjeg razmatranja Instrumenta za koordinaciju politike završeni su danas sastankom koji je održan u video-formatu, navela je Narodna banka Srbije u saopštenju dostavljenom medijima.\nNa završnom sastanku delegaciju Republike Srbije predvodila je Jorgovanka Tabaković, guverner Narodne banke Srbije, koja je i guverner Republike Srbije u Međunarodnom monetarnom fondu, a misiju Međunarodnog monetarnog fonda predvodio je Jan Kejs Martejn. U razgovorima je učestvovao i ministar finansija Siniša Mali sa saradnicima.\nMisija je ocenila da se nastavlja dobra implementacija programa saradnje uz podršku Instrumenta za koordinaciju politike, i da je pandemija imala nepovoljne uticaje na domaću i svetsku ekonomiju. U Srbiji je donet veliki paket sveobuhvatnih mera koji je jedan od najvećih među evropskim zemljama u razvoju, a važno je da Srbija, uz punu podršku koju obezbeđuje ekonomiji i tokom ove krize, nastavi da čuva makroekonomsku i finansijsku stabilnost.\nUprkos tome što su u junu dodatno smanjili projekcije rasta na globalnom nivou za ogroman broj zemalja, za Srbiju su zadržali aprilsku projekciju zbog snažnog, pravovremenog i sveobuhvatnog odgovora na krizu.\nMisija je ocenila i da je Narodna banka Srbije reagovala čitavim setom mera – od smanjenja referentne kamatne stope, preko obezbeđenja likvidnosti i propisivanja zastoja u otplati obaveza dužnika, kao i nizom drugih mera, čime je nastavila da čuva neophodnu monetarnu i finansijsku stabilnost i u ovim uslovima ogromnih neizvesnosti na globalnom nivou., navodi se u saopštenju kabineta guvernera NBS.


(druga polovina aprila)\nJugoslavija na zacelju Evrope\nNa sednici odrzanoj 15. aprila u Briselu, Evropska komisija je usvojila »operativne zakljucke« o postovanju politickih i ekonomskih uslova iz tzv. regionalnog pristupa Evropske unije drzavama jugoistocne Evrope. U odnosu EU prema »zemljama Dejtonskog sporazuma« (BiH, SRJ i Hrvatska) ostaje na snazi status ljuo, koji, kada je rec o Jugoslaviji, ne ukljucuje ni najnizi stepen odnosa - tzv. autonomne trgovinske mere, tj. izvozne povlastice. SRJ tako ostaje jedina evropska zemlja koja sa EU nema nikakve ekonomske odnose. Status ljuo prema Hrvatskoj zaustavio se upravo na izvoznim povlasticama, a onaj prema Bosni i Hercegovini ukljucuje i koriscenje sredstava iz programa PHARE za realizaciju projekata koji doprinose mirovnom procesu i obnovi zemlje. Zadrzavanje postojeceg stanja Evropska komisija obrazlaze nedovoljnim postovanjem demokratskih principa, ljudskih prava i vladavine zakona, te manjinskih prava i slobode medija, kao i zbog odsustva regionalne saradnje. U ove tri drzave ne zadovoljava ni stepen ostvarivanja Dejtonskog sporazuma u pogledu stvaranja uslova za povratak izbeglica i raseljenih lica, a ni nivo saradnje sa Haskim tribunalom. Kada je rec o SRJ, Evropska komisija nije zadovoljna ni ucinkom na uspostavljanju dijaloga sa kosovskim Albancima. Albanija i Makedonija, koje su takodje ukljucene u regionalni pristup EU, u proteklom polugodisnjem periodu zasluzile su vise od statusa ljuo i mogu da racunaju na dalje unapredjenje odnosa sa Evropskom unijom. SR Jugoslavija se tako, sasvim sigurno, ucvrstila na zacelju Evrope.\nU SRJ se ne postuju ljudska prava\nKomisija Ujedinjenih nacija za ljudska prava, sa sedistem u Zenevi, pozvala je SR Jugoslaviju, BiH i Hrvatsku da saradjuju sa Haskim tribunalom i da postuju ljudska prava. U rezoluciji, usvojenoj 21. aprila, od SRJ se trazi da bez ikakvih preduslova otvori dijalog sa liderima kosovskih Albanaca, kako bi se, u skladu sa teritorijalnim integritetom SRJ, naslo trajno resenje kosovskog problema. SRJ treba da omoguci povratak misije OEBS, dolazak predstavnika EU na Kosovo, otvaranje biroa Visokog komesara UN za ljudska prava u Pristini. Od jugoslovenskih vlasti ocekuje se da obezbede uslove za nesmetan rad slobodnih i nezavisnih medija. SRJ je pozvana da »prestane s praksom mucenja i loseg tretmana zatvorenika« i da ukine zakon o zabrani prometa nekretnina na Kosovu. Pri tom, Komisija je izrazila zadovoljstvo zbog »pozitivne evolucije u odnosu na slobodu stampe i tretman manjina« u Crnoj Gori i »formiranja koalicione multietnicke vlade« u toj republici. Vladama BiH i oba njena entiteta Komisija je porucila da prestanu s »brutalnostima prema ljudima«, da sprece krsenje ljudskih prava, sprovode zakon o amnestiji, omoguce povratak izbeglica i prestanu s diskriminacijom povratnika. Od Hrvatske se trazi da »postuje medjunarodne norme i standarde u vezi sa ljudskim pravima«, a posebno da »prestane sa maltretiranjem raseljenih Srba« i nasiljem vojnika i policajaca »sa ciljem da se preostali Srbi isele iz Hrvatske«. Svi hrvatski gradjani moraju da imaju jednak tretman bez obzira na njihovo etnicko poreklo, istice se u rezoluciji.\n»Nedavni politicki dogadjaji u SR Jugoslaviji, posebno situacija na Kosovu, predstavljaju pretnju stabilnosti zemlje i celog balkanskog regiona«, istaknuto je u Rezoluciji o krizi na Kosovu, koju je 22. aprila usvojila Parlamentarna skupstina Saveta Evrope. U Rezoluciji se istice zabrinutost zbog »rastuceg uticaja politickih ekstremista Srpske radikalne stranke« i politickih napetosti u Crnoj Gori pred majske parlamentarne izbore u ovoj republici. Na osnovu ove rezolucije, dugorocno resenje kosovske krize moze biti pronadjeno u okviru »siroke autonomije za Kosovo u okviru demokratski reformisane SR Jugoslavije«. Kosovski sukob dostigao je takav nivo da je neophodno posredovanje predstavnika medjunarodne zajednice, pa bi za pocetak bilo obavezno omoguciti povratak misije OEBS koju bi predvodio specijalni izaslanik OEBS Felipe Gonzales. Povodom medjunarodnog posrednistva u srpsko-albanskom dijalogu, Skupstina Saveta Evrope nudi svoje usluge, naglasavajuci da srpski referendum nije doprinos resavanju kosovske krize. Kosovskim Albancima upucen je zahtev da sprece primenu svakog nasilja i ilegalno naoruzavanje, te da prihvate dijalog sa srpskom delegacijom i specijalnim izaslanikom predsednika Milosevica. Sef jugoslovenske delegacije Ljubisa Ristic istakao je da je problem Kosova nastao zato sto albanski lideri nastoje da ovu pokrajinu odvoje od Srbije i Jugoslavije. Ristic je ponovio jugoslovensku molbu za prijem SRJ u Savet Evrope, ali nije dobio prizeljkivani odgovor.\nU cetvrtak 23. aprila gradjani Srbije izjasnili su se o tome da li prihvataju strano posredovanje u resavanju krize na Kosovu. Protiv ucesca stranih predstavnika u resavanju problema na Kosovu i Metohiji izjasnilo se 5 017 383 gradjana, odnosno 94,7% u odnosu na ukupan broj gradjana koji su izasli na referendum. Pozivu predsednika Milosevica odazvalo se 5 297 776 gradjana, odnosno 73,5% ukupnog birackog tela, saopstio je Nebojsa Rodic, sekretar Republicke komisije za sprovodjenje referenduma. Referendum je punovazan jer je na njemu glasala vecina gradjana sa birackim pravom, a odgovor na postavljeno pitanje je donet i on glasi: »Ne«. Za ucesce stranih posrednika izjasnilo se 3,4% gradjana, sto u ukupnom broju iznosi 180 692 biraca, a 1,86% listica proglaseno je nevazecim. Prema zvanicnim podacima, »ne« je zaokruzilo vise od milion Beogradjana, sto se, prema Rodicevim recima, »nije desilo od 1990. godine«. Analize referenduma se tek ocekuju.\nBeograd pred izborom: nagrada ili kazna\nSavet ministara Evropske unije usvojio je, 27. aprila u Luksemburgu, zakljucke u kojima je najavio da ce »u slucaju produzenog neispunjavanja zahteva medjunarodne zajednice, protiv Beograda biti preduzete dodatne mere«, na kojima vec rade odgovarajuce sluzbe Saveta ministara. Ukoliko Vlada SRJ izrazi spremnost za dijalog sa kosovskim Albancima, »EU ce biti spremna da pozitivno razmotri ucesce SRJ u mehanizmima evropske kooperacije«. Evropska petnaestorica su pokazali da su svesni rezultata referenduma u Srbiji, pa su usvojili ublazenu formulaciju o stranom posredovanju u resavanju kosovskog problema, prema kojoj bi »pomoc medjunarodne zajednice u procesu dijaloga bila neophodna za uspostavljanje klime poverenja medju stranama« jos nezapocetog dijaloga. Evropski ministri izrazili su »duboku zabrinutost zbog rastuceg nasilja na Kosovu« i pozvali obe strane da »ispolje uzdrzanost«. Od srpske strane trazi se postovanje medjunarodnih standarda, a od albanske osuda terorizma. Pocetak »dijaloga bez preduslova« je od sustinskog znacaja za prestanak ubijanja i prolivanja krvi. Predsednik Milosevic je posebno odgovoran za »mirno resavanje problema Kosova«, ali on »do sada nije bio spreman da prihvati takvu odgovornost«. Savet ministara odobrio je tri miliona ekija finansijske pomoci Crnoj Gori za pokrivanje zaostalih socijalnih davanja i odobrio posetu svoje troclane delegacije Crnoj Gori, planiranu za 5. maj, koja bi razmotrila i druge vidove pomoci tamosnjim reformama.\nPred svoju evropsko-americku turneju, crnogorski predsednik Milo Djukanovic je, u intervjuu Agenciji Frans Pres, naznacio cilj ove turneje sledecim recima: »Trazimo od medjunarodne zajednice da nas podrzi u nasim naporima da konstituisemo blok reformistickih snaga koje bi bile u stanju da stanu na put stetnoj politici koju personalizuje Slobodan Milosevic«. Prema njegovoj oceni, Milosevic »tragicno kasni u procenama i cesto je u situaciji da potpisuje nove politicke poraze«. Po Milosevicevom nalogu, Srbija nema volje da Crnu Goru tretira kao ravnopravnog partnera u federaciji. Problem Kosova Milosevic je »skrivao« deset godina, a sada je izabrao da »nerazumno izaziva cio svijet«. Stoga, ukoliko Srbija ne promeni svoju politiku, on »kao predstavnik Crne Gore nece se truditi da dokazuje bratsku solidarnost sa srpskim narodom u kolektivnom samoubistvu koje nam nudi jugoslovenski predsjednik«. Inauguracija politike demokratskih reformi u Crnoj Gori, antimilosevicevska orijentacija, otvorenost prema svetu, posebno prema Evropi, mirno resavanje kosovskog problema uz strano posredovanje i eventualno oslobadjanje Crne Gore od medjunarodnih sankcija SRJ bili su glavni elementi Djukanoviceve turneje. Ovi ciljevi provejavali su kroz njegove razgovore sa Robinom Kukom, Zakom Sirakom, Iberom Vedrinom, Lionelom Zospenom, Lambertom Dinijem, Medlin Olbrajt, Robertom Gelbardom, Alom Gorom, Sendi Bergerom, Vilijemom Koenom i Klausom Kinkelom. Posle razgovora sa Zakom Sirakom u Parizu, portparol francuskog predsednika Katrin Kolona izjavila je da »Crna Gora ima punu podrsku Francuske« i da Sirak i Djukanovic imaju identicne stavove o Kosovu. Ukoliko SRJ budu nametnute sankcije, Francuska ce od svojih partnera traziti da Crna Gora od njih bude izuzeta, rekao je sâm Djukanovic. Americki drzavni sekretar Medlin Olbrajt, na konferenciji za stampu u Vasingtonu, pozvala je vlasti u Beogradu da prihvate »duh Crne Gore« i da ga prosire na celu Jugoslaviju i pri tom saopstila da ce SAD, sa 5,9 miliona dolara, pomoci neke od reformskih projekata koje je zapocela vlada u Podgorici. Amerikanci su savrseno dobro razumeli i pokazali spremnost da podrze »crnogorsku alternativu«, ocenjujuci je kao buducnost Jugoslavije - sumirao je »americki etapu« svoje turneje Milo Djukanovic. Slicnu podrsku pruzio je Crnoj Gori i zvanicni Bon, a sve to rezultiralo je u odlukama Kontakt grupe od 29. aprila.\nJugoslaviji nove sankcije\nKontakt grupa za zemlje bivse Jugoslavije, na nivou politickih direktora ministarstava inostranih poslova, sastala se 29. aprila u Rimu i odlucila da zbog pogorsavanja bezbednosne i politicke krize na Kosovu uvede nove sankcije Saveznoj Republici Jugoslaviji. Odluka je donesena na osnovu izvestaja troclane misije OEBS, koji je ocenjen kao »vazan i uravnotezen doprinos analizi situacije« na Kosovu, koja je »neodrziva«, te »rizik eskalacije sukoba zahteva hitnu akciju«. Clanice Kontakt grupe ne prihvataju nezavisnost Kosova, ali ni nastavak statusa ljuo, pa, shodno tome, osudjuju »rastuce nasilje tokom poslednjih dana«, posebno »preteranu upotrebu sile od strane Vojske Jugoslavije« i »masovno naoruzavanje na podrucju Kosova«. Terorizam kao »sredstvo postizanja politickih promena« Kontakt grupa potpuno odbacuje, kao i svako drugo nasilje u politicke svrhe. Ona se ne mesa u kosovski sukob, niti zeli da nametne bilo kakvo resenje »politickog statusa Kosova«, ali smatra da je »medjunarodno posredovanje sustinski faktor za uspostavljanje poverenja« i »stvaranje uslova za pregovore«. Od Beograda i kosovskih Albanaca trazi se da usvoje »okvir dijaloga i stabilizacioni paket«, pri cemu se okvir dijaloga shvata kao »odbacivanje nasilja u postizanju politickih ciljeva, odsustvo preduslova, medjusobno postovanje, prihvatanje standarda i principa OEBS i Povelje UN... i zastita svih pojedinaca i etnickih grupa«, a stabilizacioni paket mora da sadrzi »prestanak represije od strane vlasti u Beogradu« i »snaznu osudu terorizma od strane vodjstva kosovskih Albanaca«, kao i »ponovno otvaranje misije OEBS u SRJ, ukljucujuci i Kosovo«. Kontakt grupa utvrdjuje neophodnost hitnog pocetka Gonzalesove misije, kako bi se poboljsali odnosi izmedju SRJ i medjunarodne zajednice, smanjile napetosti i poboljsali izgledi za dijalog. Ukoliko SRJ prihvati zahteve Kontakt grupe, put u medjunarodne institucije bi joj se otvorio, ukljucujuci i »ucesce u OEBS«. Medjutim, posto prethodni zahtevi Kontakt grupe, od 9. i 25. marta, jos nisu ispunjeni, Kontakt grupa je odlucila da Jugoslaviji uvede nove sankcije: zamrzavanje imovine SRJ u inostranstvu i blokiranje stranih investicija u Srbiju. Zamrzavanje imovine stupa na snagu odmah, a zabrana investicija ce uslediti ako Beograd do 9. maja ne preduzme odgovarajuce mere. S ovim drugim delom sankcija nije se slozio predstavnik Rusije. Kontakt grupa odgovarajuci znacaj posvecuje »bezbednosti susednih drzava i obezbedjivanju sigurnosti granica«, kako se kosovska kriza ne bi prosirila na druge delove regiona. Na sledecem sastanku, koji ce se u toku maja odrzati u Parizu, Kontakt grupa ce razmotriti inicijative Beograda i kosovskih Albanaca u pravcu prihvatanja njenih zahteva i preduzeti dalje korake: odustati od sankcija prema SRJ ili ih jos vise poostriti.\nSituacija na Kosovu se pogorsava\nDiplomatsku aktivnost medjunarodne zajednice za mirno resavanje kosovske krize i referendum gradjana Srbije o posredovanju stranih predstavnika pratilo je zaostravanje situacije na Kosovu i oruzani incidenti na jugoslovensko-albanskoj granici. Granicni organi i jedinice Vojske Jugoslavije na Kosovu i Metohiji su u sredu i cetvrtak (22. i 23. aprila) nekoliko puta napadnuti, a u dva sukoba ubijeno je 23 terorista, saopstila je Informativna sluzba Generalstaba VJ. Granicari VJ u reonu karaule »Kosare« sprecili su ubacivanje grupe od oko 200 naoruzanih terorista iz Albanije u SRJ, koji su na granicare otvorili vatru, a ovi odgovorili. U sukobu je likvidirano 16 terorista i zaplenjena velika kolicina oruzja, municije i vojne opreme. Sutradan je istu jedinicu napala grupa od 60 do 70 »albanskih terorista«, a ova je u odgovoru na napad likvidirala 7 terorista. Prema saopstenju GS VJ, uhapseni teroristi su izjavili da pripadaju grupama koje pokusavaju da ilegalno udju u SRJ, da su jugoslovenski drzavljani i da su u Albaniji bili na »kracoj borbenoj obuci«. Povodom ovih incidenata Savezno ministarstvo za inostrane poslove urucilo je zvanican protest SRJ otpravniku poslova albanske ambasade u Beogradu. Albanske oruzane snage i policija u blizini granice su u najvisem stepenu pripravnosti, javio je AFP. Sudeci prema najnovijim vestima, incidenti i oruzani sukobi ne prestaju, a napetost je sve veca. U noci izmedju 25. i 26. aprila, u napadu na jedinicu VJ, poginula su jos tri Albanca, dok je u selu Glodjane, u akciji policije, »ubijeno osam albanskih terorista«. U Albaniji se vrsi mobilizacija regruta, elitne jedinice se rasporedjuju prema granici sa SRJ, a nadzor su pojacali i NATO i posmatraci OEBS.


► Er Srbija uvodi nove letove do Ciriha, Frankfurta i Berlina\nDodatni letovi do Ciriha počeće u junu, a do Frankfurta i Berlina 1. avgusta.\nEr Srbija će tokom juna leteti do Ciriha do dva puta dnevno, dok će sredinom leta obavljati i do tri leta dnevno, a od avgusta leteće 10 puta nedeljno do Frankfurta i Berlina.\nGeneralni direktor Er Srbije Dankan Nejsmit istakao je da su destinacije u Švajcarskoj i Nemačkoj izuzetno važne, pre svega zbog velikog broja srpskih državljana koji žive i rade u tim zemljama, ali i zbog poslovnih ljudi i turista.\n"Mi pomno pratimo sve što se tiče ukidanja ili produžavanja ograničenja u putovanjima na svim destinacijama do kojih letimo, i u skladu sa promenama dalje ćemo prilagođavati naš red letenja", rekao je Nejsmit.\nSrpska nacionalna avio-kompanija je istakla da sa planiranih ukupno 20 letova nedeljno ostaje glavni prevoznik koji će povezivati region sa Frankfurtom i Berlinom tokom narednih meseci.\nPlanirano je da Er Srbija od 15. juna, postepeno obnovi saobraćaj iz Beograda do većeg broja destinacija, a od 16. juna počeće obnova letova iz Niša i 30. juna iz Kraljeva.


Skoro hiljadu ilegalnih imigranata čeka u autobusima više od 24 sata da budu prevezeni iz izgorelog kampa Lipa na novu lokaciju. Ali, još uvek nema odluke gde je to.\nPrema izveštajima medija, imigranti su sve nervozniji kako vreme prolazi, a prvi manji incidenti su se već dogodili. Naime, neki od njih gađali su vozače autobusa flašama s vodom.\nNova agonija za imigrante započela je pre nekoliko dana, kada su vlasti odlučile zatvoriti kamp Lipa u blizini grada Bihaća. Alternativa je bila da ih prebace na staru lokaciju – kamp Bira, koji je bliži centru grada. Ali, kantonalne vlasti nisu dale pristanak, jer se građani osećaju nesigurno u prisustvu imigranata. To nije nešto novo jer su imigranti počinili gomilu krivičnih dela u tom području, uključujući i ubistva među njima.\nNezadovoljni imigranti zapalili su šatore u kampu Lipa i to je samo zakomplikovalo situaciju. U ponedeljak je desetak autobusa stiglo u kamp Lipa sa planom da prebaci oko hiljadu imigranata u staru kasarnu u selu Bradina, u blizini Konjica, u centralnoj BiH. Ali, ni to nije bilo tako lako.\nMeštani u Bradini odlučili su da blokiraju ulaz u kasarnu kako bi sprečili dolazak imigranata. Rekli su da ne žele imigrante u objektima koji su u blizini škole i drugih kuća u selu. Pored toga, pokazalo se da Savet ministara BiH nije usvojilo odluku o premeštanju imigranata iz Lipe u Bradinu. Tu je cela operacija zaustavljena. Sa neočekivanim problemom – hiljadu ljudi još uvek čeka nešto u autobusima. U kampu Lipa za njih nema mesta, a u kasarni Bradina nema rešenja.\nVlasti su rekle da će rešenje biti pronađeno vrlo brzo, ali, iskreno, niko u to ne veruje.


► Živković: Uslovi nisu savršeni, to je razlog da se ne pobegne sa megdana\nPredsednik Nove stranke Zoran Živković izjavio je danas da uslovi za izlazak na izbore u Srbiji nisu savršeni ali da su to "sve razlozi da se ne pobegne sa megdana u mišju rupu za one koji se ne stide što su političari".\nŽivković je na konferenciji za novinare u Skupštini Srbije rekao da uslovi za izlazak na izbore "naravno neće biti savršeni, neće biti ni dovoljno dobri, ali da će to biti inspiracija za one kojima je posao da se bore a ne da idu u teretanu ili na skijanje".\n"Ko jeste političar i ko želi da vidi zdravu, modernu Srbiju, neka se spremi za tešku borbu. U takvoj borbi se postaje junak i vođa opozicije, naša bliska budućnost od pre 20 godina nam to potvrđuje. Savez za Srbiju je proglasio bojkot i proglasili su da je bojkot uspeo, na čemu im čestitam i neću se baviti njima do 27. aprila, što je dan nakon izbora", rekao je Živković.\nOn je rekao da se "svi oni (iz opozicije) koji ne smeju da govore na mitinzima, koji se kriju kada novinari traže da im daju izjavu, koji beže sa megdana, ponašaju kao što to rade ljudi koji žele nešto da sakriju".\nOčekujem za nijansu bolji rad REM-a što neće biti teško\nŽivković je rekao da ne očekuje dramatične promene u radu Regulatornog tela za elektronske medije (REM) pred održavanje izbora, ali da očekuje "za nekoliko nijansi bolje ponašanje i bolji rad zato što su oči domaće i međunarodne javnosti uprte u njih, što neće biti teško jer do sada REM nije radio ništa".\nŽivković je rekao da se ne seća da je "za nekoliko godina postojanja REM doneo bilo kakvu odluku a da je imala bilo kakve veze sa njihovim nadleznostima", kao i da očekuje da će se REM "vaditi da praćenje izbornih dešavanja nisu deo njihovog posla, što ne znači da oni ne treba i time da se bave".\n"Nezavisne insitucije u autoritarnom drustvu sluze za skrivanje onog ko je autoritarac. Za sve što se dešava u Srbiji, od kočenja na naplatnoj rampi u Doljevcu, do toga kako rade REM i mediji odgovoran je Aleksandar Vučić, on sam sebe gura u to. Po Ustavu njegovo je da ustane kada se svira himna, da deli ordenje, da pomiluje neko tele, on nema nikakve nadleznosti ni u čemu drugom, čak ni u slucaju rata", kazao je Živković.\nŽivković je rekao i da "Aleksandar Vučić nije ni vrhovni komandant kako ga proglašavaju bivši "julovci" i pobegulje iz vojske, koji su dali svoje nadležnosti nekome ko nema to pravo".\nNova stranka apelovala je danas na Vladu Srbije da ponovo razmotri odluku o ukidanju večernje šetnje kućnih ljubimaca koja kako se navodi, ima uticaja ne samo na zdravlje životinja već i na...


U derbi susretu Druge lige Zapad odbojkaši Antene su bili bolji od Napretka 037 sa 3:2 u setovima i velikom rivalu naneli prvi poraz u sezoni.\nUprkos porazu Napredak 037 je zadržao lidersku poziciju na tabeli, dok je Antena, sa dva nova boda, na petom mestu.\nKošarkaši Napretka su ostvarili i petu pobedu u Košarkaškoj ligi Srbije. Očekivano su nadigrali Jagodinu sa 90:69 i sada zauzimaju šesto mesto u konkurenciji 14 timova.\nDo četvrte pobede su stigli i rukometaši Napretka. U komšijskom derbiju, u utakmici bez odbrana, pobedili su Prvu petoletku iz Trstenika sa 40:34.


Ministri EU o Siriji, izbeglicama, terorizmu\nBeta 15. novembra 2015. 20:15\nŠefovi diplomatija Evropske unije sutra će se u Briselu sastati da razmotre imigrantsku krizu, napore ka političkom rešenju u Siriji i bitku protiv terorizma u dramatičnoj situaciji posle atentata u Parizui proglašenja ratnog i vanrednog stanja u Francuskoj.\nMinistri inostranih poslova EU će sagledati da li se i u kojoj meri već sprovode odluke susreta vodja Unije i Zapadnog Balkana, kao i samita EU-Afrika o „izbegličkoj i migrantskoj krizi dosad nevidjenih razmera“, rekli su novinarima zvaničnici Saveta ministara EU.\nTo su pre svega odluke da se bez odlaganja zaštite spoljne granice i na medjama u Grčkoj i Italiji postave „vruće ulazne tačke“ za popis, utvrdjivanje identiteta i razlučivanje ko su ratne izbeglice, a ko migranti iz materijalnih razloga koji ne mogu dobiti azil u EU i moraju biti vraćeni u zemlje odakle su došli.\nTakodje će se utvrditi koliko su napredovali planovi i obećanja pojedinih zemalja EU i Srbije i Makedonije da se duž „zapadnobalkankog puta izbeglica“ do kraja godine uspostavi 50 hiljada privremenih smeštajnih mesta za imigrante, a isti toliki kapaciteti i u Grčkoj.\nEvropski ministri će razmotriti i hitnu potrebu da Evropska unija pruži što je moguće više jedinstven odgovor i mere na terorističke napade u Parizu, što je zatražila i francuska vlada.\nTakodje će na radnom stolu ministara biti i najnoviji planovi za pokretanja političkog rešavanja krize u Siriji, koje su juče u Beču utanačile ključne zemlje angažovane vojno i politički u Siriji, kao i rezultati susreta vodja Grupe 20 najrazvijenijih zemalja u Antaliji.


ZORANA MIHAJLOVIĆ O NESREĆI KOD ADE HUJE U BEOGRADU – Balkanekspresrb.rs\nMladima ograničiti noćnu vožnju\nSAOBRAĆAJ⇒ Ministarka Zorana Mihajlović predlaže da se osobama do 21 godine starosti zabrani: – upravljanje motornim vozilom snage veće od 1.400 kubika, – upravljanje motornim vozilom u periodu između 23 i 06 sati, – da za ove osobe važi nulta tolerancija na alkohol, – da se udvostruče kazne ukoliko se u kolima nalaze i maloletna deca\nNESREĆA koja se dogodila noćas kod Ade Huje u Beogradu, u kojoj je troje mladih ljudi izgubilo živote, obavezuje nas da pokušamo da učinimo sve da se ovakve nesreće spreče, izjavla je danas ministarka za saobraćaj Zorana Mihajlović. Nažalost, sve više mladih ljudi pod uticajem alkohola i u automobila velike kubikaže gine u saobraćajnim nezgodama.\nZato sam kao ministarka nadležna za ovu oblast odlučila da već u ponedeljak, 24. novembra 2014. godine, oformim Radnu grupu koja bi po hitnom postupku predložila izmene i dopune Zakona o bezbednosti saobraćaja u cilju zaštite mladih vozača i mladih ljudi koji učestvuju u saobraćaju. Moj predog članovima Radne grupe biće da se osobama do 21 godine starosti zabrani: – upravljanje motornim vozilom snage veće od 1.400 kubika, – upravljanje motornim vozilom u periodu između 23 i 06 sati, – da za ove osobe važi nulta tolerancija na alkohol, – da se udvostruče kazne ukoliko se u kolima nalaze i maloletna deca.\nSpremna sam da kao ministarka o ovim merama razgovaram sa stručnjacima iz oblasti saobraćaja, da konsultujemo praksu iz evropskih zemalja koje imaju slične propise, kao i da razgovaram sa roditeljima.\nOdlučna sam da izmene Zakona, nakon ovih konsultacija, i odluke Narodne skupštine Republike Srbije, budu usvojene po hitnom postupku, kao i da počnu da se primenjuju od 1. januara 2015. godine.<


U Muzeju Srema poseta grupe migranta sa članovima UNHCR -a - Ozon Media\nSremska Mitrovica- Za migrante smeštene u Prihvatnom centru u Šidu organizovana je grupna poseta Muzeju Srema.\nZa njih oko 20 bila je ovo jedinstvena prilika da vide izuzetno značajne postavke Muzeja Srema.\nMuzej Srema su posetili grupa migranata sa članovima UNHCR -a iz Izbegličkog kampa u Šidu. Posetioci su dočekani u Lapidarijumu Muzeja Srema a potom su obišli i stalnu istorijsku postavku.\nU Sremu se trenutno nalazi veliki broj migranata, situacija je teška, oni su trenutno smešteni najvećim brojem u kampovima, i mi smo odlučili da ih pozovemo kod nas, kako bi, iako u teškoj materijalnoj situaciji doživeli lepo iskustvo i da iskuse zaista bogatu kulturnu ponudu našeg kraja, rekao je direktor Muzeja Srema Andrija Popović.\nAhmad Samaraj iz Irana, rekao je da su svi zahvalni organizaciji i da su srećni što su ovde, da imaju priliku da vide stari rimski grad. Ahmad je rekao da u Srbiji ima porodicu, i da u Srbiji živi dve godine i jedan mesec. “Svidja mi se Srbija i ljudi, najvažnija stvar je ta da nisu rasisti”, dodao je Samaraj\nJelena Aćimović iz nevladine organizacije Humanitarni centar za integraciju i toleranciju, istakla je da je organizaciji veoma drago što su organizovali posetu izbeglica koji borave u prihvatnom centru Šid, muzeju Srema. “Radi se o ljudima koji borave na području Sremskog okruga, za njih će biti veoma značajno da se upoznaju sa istorijom ovog područja, takodje jedan od razloga zašto nam je drago što je to baš Sremska Mitrovica jeste taj što su naši preci bili suočeni sa brojnim progonima, još u doba kada je Sremska Mitrovica bila Sirmium, kada se desio veliki progon hrišćana pre dolaska Milanskog edikta i u period Drugog svetskog rata i veoma je lepo videti da su upravo danas na ovom području ljudi koji strahuju od progona u svojim zemljama mogu ovde da potraže utočište i mir”, rekla je Aćimović


Medjunarodni kampovi – Pokret gorana i Centar Volontera Pančevo\nMeđunarodni volonterskih kampovi predstavljaju kratkoročne volonterske programe koji uključuju tim volontera iz različitih zemalja, okupljenih da zajedno sa\nlokalnim stanovništvom rade na rešavanju prepoznatog specifičnog problema lokalne zajednice.\nOni okupljaju ljude dobre volje koji imaju želju da urade nešto korisno za druge i njihovu lokalnu sredinu i da na taj način oplemene sebe učinivši mali korak u napretku ka boljem i humanijem svetu sutrašnjice.\nOvakvi kampovi traju od 1 do 4 nedelje i najčešće se bave očuvanjem životne sredine, renoviranjem parkova i dvorišta obdaništa i škola, organizovanjem slobodnog\nvremena za lokalne mališane, arheološkim proučavanjima, ali i pripremom. 0sim kampova koji se organizuju širom sveta u više od 50-ak zemalja, Pokret gorana i\nvolonterski centar Vojvodine organizuje slične kampove i u našoj zemlji na kojima se okupljaju inostrani i naši domaći volonteri.\nOpisi domaćih kampova su poslati međunarodnim mrežama koje se bave razmenom volontera, tako da je posredstvom velikom broju ljudi na raspolaganju informacija o njihovom održavanju, što se u dosadašnjoj praksi pokazalo kao izuzetno atraktivno za mlade ljude iz raznih zemalja, koji su se prijavljivali na naše kampove. Tako je poslednje četiri godine na kampovima u organizaciji Pokreta gorana i volonterskog centra Vojvodine, bio veliki broj inostranih volontera koji su zajedno sa našim volonterima radili na rešavanju određenih problema u lokalnoj sredini.\nI ove godine organizatori očekuju da će se na sve kampove odazvati veliki broj volontera, pre svega zbog zanimljivih sadržaja koji ih očekuju tokom boravka u pitomim vojvođanskim selima.


Prijem za studente specijalističkih studija u VŠSSOV – TV Kikinda\nPrijem za studente specijalističkih studija u VŠSSOV\nPesmom i igrom kikindskim mališana pozdravljeno je 44 studenata Visoke škole strukovnih strukovnih studija za obrazovanje vaspitača. Direktor škole dr Zoran Mijić izjavio je da je ove godine vladalo veliko interesovanje za specijalističke studije.\nModuli koji se izučavaju na specijalističkim strukovnim studijama su Inkluzivno obrazovanje i vaspitanje i Metodike razvoja govora, likovnog stvaralaštva, fizičke kulture, upoznavanja okoline, muzike i scenske igre. Ipak, mnoge je zabrinula činjenica da je novi Zakon o visokom obrazovanju na neki način degradirao strukovne specijaliste:\n-Novi zakon je strukovne specijalističke studije spustio sa drugog na prvi stepen, ali za generaciju od školske 2019/2020. godine. Sadašnja, prethodna i buduća generacija sttrukovnih specijalista, dakle, imaće diplome drugog stepena i 60 bodova koje niko neće moći da im oduze, kaže dr Mijić.\nU poslednje vreme ponovo je pokrenuta tema o master specijalističkim studijama. Škola u Kikindi spremna je za ovu novinu, koja je usko povezana baš sa specijalističkim studijama, jer bi se strukovnim specijalistima priznali određeni ispiti i školarina bi bila manja.\nSvečanom prijemu prisustvovali su profesori Škole, koji su poželeli studentima puno uspeha u nastavku školovanja. Specijalističke studije traju godinu dana, nakon čega se dobija zvanje strukovni vaspitač specijalista.\n← Naprednjaci u Kikindi proslavili slavu „Mačak i petao“ sutra u „Lanetu“ →


Fond Roubini: Evropu očekuje dramatična kriza u septembru | AbrašMEDIA\nYou are hereHome >> Fond Roubini: Evropu očekuje dramatična kriza u septembru\nFond Roubini: Evropu očekuje dramatična kriza u septembru Aug 17 Većina evropskih zemalja u septembru očekuje značajna dešavanja koja bi mogla uzdramti evropski brod.\nEvropu očekuje dramatičan septembar poslije tromog augusta, najavljuju već čuveni američki "vjesnici kriza", ekonomisti analitičke kompanije RGE Monitor kojom rukovodi Nouriel Roubini, potkrepljujući predviđanja činjenicom da je historija pokazala kako krize najčešće nastupaju u septembru.\nPredstavnici "trojke" (Evropske centralne banke, Međunarodnog monetarnog fonda i Evropske komisije) trebalo bi sto u septembru vratiti u Atinu i odlučiti o dodjeli nove tranše finansijske pomoći Grčkoj. Ukoliko "trojka odluči" obustaviti finansiranje, Grcima prijeti bankrot i izlazak iz zone eura.\nGrčki Parlament bi u septembru morao odobriti smanjenje državnih rashoda u 2013-2014. godini za 11,5 milijardi eura. Socijalno nezadovoljstvo u Grčkoj je već na vrhuncu, tako da će nova faza "štednje" izazvati proteste u cijeloj zemlji.\nUstavni sud u Njemačkoj će 12. septembra razmatrati tužbu opozicije o legitimitetu odluka julskog samita Evropske unije, kada je antikriznom fondu - i Evropskom fondu za stabilnost (EFSF) i njegovom nasljedniku Mehanizmu za finansijsku stabilnost (ESM), dato pravo da neposredno otkupljuju vrijednosne papira zemalja na granici bankrota.\nU Holandiji su za 12. septembar najavljeni sveopći izbori. Nedavne ankete javnog mnjenja pokazuju da sadašnja vladajuća partija može da izgubi dio mjesta u Parlamentu, te će polovinu nove Vlade činiti "euroskeptici", čime će se otežati podrška meta za spašavanje zemalja zone eura sa periferije.\neuEvropaekonomska krizadramatična krizafond roubiniekonomijakapitalizam Vijesti iz kategorije\nJulia Riber Pitt: Kako me je marksizam-lenjinizam doveo do anarhizma Milovan Đilas: Pismo Titu Lica vlasti buržoazije: Margaret Thatcher i Franjo Tuđman Pokret „Femen“ svojim postupcima hrani rasistički kolonijalni feminizam Kako je kapitalizam pobijedio internet AbrašMEDIA vijesti


Dobojski Info - DOBOJ: Počela isplata januarskih penzija\nsreda, 10 februar 2021 10:01\nFOTO: Dobojski Info | DOBOJ: Počela isplata januarskih penzija\nU saopštenju je navedeno da je to redovno godišnje usklađivanje za 2,16 odsto i vanredno povećanje za 0,84 odsto.\nIsplatom penzije za januar obuhvaćeno je ukupno 267.263 korisnika prava, od kojih je 218.740 u Republici Srpskoj, a van Republike 48.523.\nZa isplatu penzije za januar potrebno je 98,56 miliona KM u neto iznosu, odnosno 99,79 miliona KM u bruto iznosu.\nProsječna penzija iznosi 405 KM i čini 41,45 odsto prosječne plate u Republici Srpskoj.\nIznos najniže penzije za staž od 40 i više godina je 415 KM i čini 42,47 odsto prosječne plate u Republici Srpskoj.\nZa puni staž osiguranja od 40 godina prosječna penzija za januar iznosi 596 KM, što čini 60,90 odsto od prosječne plate u Republici.\nIznos najviše penzije za januar u Republici Srpskoj je 2.138 KM.\nPrihod po osnovu doprinosa za penzijsko i invalidsko osiguranje u januaru 2021. godine iznosio je 69,38 miliona KM.\nStrukturu korisnika prava za januar čine starosne penzije sa 58,90 odsto, porodične sa 27,28 odsto, invalidske sa 13,74 odsto i ostala prava sa 0,08 odsto.\nViše iz ove kategorije « Samo 11 preduzeća u Srpskoj isplatilo dividendu KUPOVINA: Oprez pri kupovini putem interneta za Dan zaljubljenih »


Vojvođanska partija poziva na objedinjavanje oko Vojvodine | Autonomija\nVojvođanska partija poziva na objedinjavanje oko Vojvodine\nVratiti dostojanstvo osiromašenim i poniženim građanima Vojvodine\nPredsednik Vojvođanske partije (VP) Aleksandar Odžić, pozvao je danas sve koji se zalažu za promenu ustavnog položaja Vojvodine da se ujedine, kako bi se definisao minimum političkih interesa Pokrajine koji će biti ponuđeni građanima na eventualnim vanrednim parlamentarnim izborima.\nOdžić je pozvao sve relevantne političke partije, nevladine organizacije i pojedince da ujedine stavove kako bi se “vratilo dostojanstvo osiromašenim i poniženim građanima Vojvodine”.\n“Nemoguće je da vojvođanske stranke samo prostim, matematičkim koalicijama sa strankama u Beogradu ostvare i ispune očekivanja i težnje Vojvođana”, ocenio je Odžić.\nU saopštenju se navodi da ova partija ne razume pojedine vojvođanske lidere koji koketiraju sa najvećim političkim partijama u Srbiji, a Vojvodine se sete samo pred izbore.\nOdžić je istakao da Republikancima Vojvodine, koji se zalažu za status Vojvodine kao republike u okviru Srbije, neće biti svejedno sve dok Vojvodina ne bude imala sudsku, izvršnu i zakonodavnu vlast i dok ne bude raspolagala sopstvenom imovinom, prihodima i resursima.\n“Vojvodine biti onoliko koliko bude borbe za nju”, dodao je Odžić.


Štrajk glaĐu - Glas Podrinja\nZbog podele pomoĆi u Prnjavoru\nPojedini meštani Prnjavora, razočarani načinom raspodele pomoći nakon majskih poplava, odlučili su da izraze svoje nezadovoljstvo. Najradikalniji među njima, Vladimir Pavlović, dva dana je štrajkovao glađu, iako mu je zdravlje narušeno. Zabrinut za njegovo stanje, ali i sa željom da čuje glas nezadovoljnih meštana ovog sela, u Prnjavoru je prošle srede, boravio gradonačelnik Šapca Nebojša Zelenović, istakavši da je ponovo formirana komisija koja će još jednom proveriti da li su evidentirana sva domaćinstva koja su u poplavama pretrpela materijalnu štetu.\nNa štrajk glađu, Vladimir Pavlović iz Prnjavora odlučio se zato što, kako kaže, osim što nije dobio dinara pomoći nakon poplava, a tvrdi da je pretrpeo štetu, u Mesnoj zajednici nije mogao ni da dobije dokument koji mu je bio potreban. I tu je ostao do ujutro.\nPavlović kaže da su mnogi koji nisu bili poplavljeni, dobili novac, čak i više puta, a da on, kao i još neki meštani Prnjavora nisu dobili ništa. Kod njega je, kaže, komisija bila samo jednom, a i tad je odbijen, jer je konstatovano da su oštećeni samo pomoćni objekti.\nGradonačelnik Nebojša Zelenović posetio je Prnjavor, izrazivši zabrinutost za Pavlovićevo zdravlje. On kaže da je obavešten o problemima koje Prnjavorci imaju i da se traži rešenje.\nDodaje da je lokalna samouprava u Šapcu bila u nešto drugačijoj situaciji od ostalih.\nVladimiru Pavloviću, pomoć je ukazala ekipa Doma zdravlja, procenivši da mu je zdravstveno stanje ozbiljno narušeno, a predložena mu je i terapija, koju je prihvatio. Za to vreme, još nekoliko desetina meštana Prnjavora razgovaralo je sa gradonačelnikom Zelenovićem o istim problemima koje ima i Pavlović.\nDva dana od početka štrajka glađu Vladimira Pavlovića njegov sin, Viktor Šmit, bio je na sednici lokalne Skupštine zajedno sa još tridesetak Prnjavoraca.\n-Pokrenut je štrajk s njegove strane zato što nije mogao od sekretara MZ, potpredsednika i predsednika, koji čak nisu ni bili tu, da dobije svoju listu i izveštaje šta je dobijao od donacija, rekao je povodom štrajka svog oca Šmit.


Javni poziv za izbor korisnika socijalnog stanovanja i aktivne inkluzive – Moji Odzaci App\nRaspisan je javni poziv za izbor korisnika socijalnog stanovanja i aktivne inkluzije iz opštine Odžaci. Andrija Đurić, romski koordinator, kaže da su stambene jedinice koje će se graditi u Karavukovu, Bačkom Gračacu i Bačkom Brestovcu uz podršku Evropske unije, namenjene socijalno ugroženom stanovništvu iz lokalne zajednice.\nPetnaest stambenih jedinica namenjeno je za socijalno ugrožene romske porodice, dve stambene jedinice su namenjene za žene žrtve nasilja i jedna za lokalnu porodicu koja ima potrebu za socijalnim stanovanjem, a korisnicima će se dodeljivati na korišćenje, precizirano je u javnom pozivu.\nStambena rešenja prate i mere aktivne inkluzije koje su obavezna komponenta projekta i podrazumevaju podršku u oblasti obrazovanja i unapređenja zapošljivosti kroz obuku korisnika za određena zanimanja.\nJavni poziv za izbor korisnika socijalnog stanovanja i aktivne inkluzije otvoren je do 6. oktobra.\nProjekat finansira Evropska unija i sufinansira opština Odžaci, a sprovodi ga opština Odžaci u saradnji sa “Hausing centrom” i Centrom za socijalni rad Odžaci.\nU ponedeljak pokazna vežba iz prve pomoći\nPrijava vakcinisanih za pomoć države i putem besplatnog telefona


RTCG - Radio Televizija Crne Gore - Nacionalni javni servis :: Društvo :: Na procedure u KCCG čeka 187 pacijenata\nZVANIČNI PODACI 13. 02. 2020. 06:24 >> 06:24 0\nNa listama čekanja u Kliničkom centru Crne Gore (KCCG) trenutno je 187 pacijenta, što je 14 više nego u januaru.\nPrema podacima koji su dostupni na zvaničnom sajtu KCCG, najviše je pacijenata na čekanju na Klinici za bolesti srca, gdje na procedure u Centru za kardiohirurgiju čeka 26 pacijenata, isto kao u januaru, a u Centru za kardiologiju 121 pacijenata, 14 više nego prethodnog mjeseca.\nU Centru za kardiologiju najviše pacijenata čeka na EF i RF ablacije u Centru za elektronsku kontrolu pejsmejkera i elektrofiziologiju srca 65, što j e za šest više nego u januaru, pišu Dnevne novine.\nNa 3D ablacije čeka 14 pacijenata, šest više nego prošlog mjeseca, na CRT-D čeka četiri pacijenta, dva više nego u decembru 2019. godine, a na CRT deset pacijenata, isto kao prošlog mjeseca.\nNa implantacije ICD čeka 15 pacijenata, što je za šest više nego u januaru, dok na ugradnju pej smejkera čeka 13 pacijenata, šest manje nego prethodnog mjeseca.\nNa Klinici za očne bolesti i Klinici za onkologiju i radioterapiju nema lista čekanja, dok na procedure na Klinici za ortopediju trenutno čekaju 40 pacijenata, 36 više nego u januaru.


24. Festival "Dani Zorana Radmilovića" u Zaječaru | Ist Media\n05:39: AM Friday September 18, 2020\n24. Festival “Dani Zorana Radmilovića” u Zaječaru\nObjavljeno 6. October 2015. at 13:00 piše Ist Media\nZAJEČAR (IST Media, Snežana Stanojević) U Zaječaru će od 24. oktobra do 3. novemebra biti održan 24. Festival “Dani Zorana Radmilovića“ na kojem će pozorišna publika imati priliku da, pored domaćina, vidi i predstave ansambala iz Beograda (Narodno pozorište, Beogradsko dramsko, Pozoriše „Duško Radović“, Aljetelje 212), Kraljeva, Šapca, Kragujevca, Virovitice i Banja Luke.\nZaječarska publika će moći da pogleda predstave premijernog izvođenja u tekućoj 2015. godini a zaječasko pozorište će se predstaviti sa čak dve predstave, od kojih jedna u premijernom izvođenju. U pripremi su „Skupljači perja“, dramatizovan scenario Aleksandra Saše Petrovića u režiji Darka Štetina, koji će otvoriti festival.\n„Potrudili smo se da to budu Dani, koji će biti, ne samo po broju predstava, nego i po vrhunskim estetskim ostvarenjima, zapamćeni i prepoznati jer se radi o jako dobrim komadima ali i izuzetnim glumačkim ostvarenjima. Uveren sam da će festival biti vrednovan na pravi način kako kod publike, tako i kod pozorišne kritike. Tim više jer se samo po sebi nametnulo, kroz godine trajanja, da je ova pozorišna smotra prerasla u festival glumačkih ostvarenja. Međunarodni karakter pokazuje koliko nam je važna kulturna razmena jer Dani i na ovaj način dobijaju dimenziju više. Mislim da je ovogodišnji selektor, Saša Latinović uradio dobar posao“, kaže Vladan Cerović, direktor festivala i upravnik zaječarskog pozorišta.\nPozorište ’’Duško Radović’’ Beograd\n,, POP ĆIRA I POP SPIRA,,\n,,PREVARANTI U SUKNJI,,\n,, TRI KLASE I GOSPOĐA NUŠIĆ,,\nI ove godine biće proglašen laureat Dana, glumac, koji bude odigrao najbolje ostvarenje na daskama, kome će pripasti „Nagrada Zoran Radmilović, za najbolje glumačko ostvarenje“ i bronzana statueta sa likom Zorana Radmilovića. Kako kažu i sami glumci „najpoželjnija nagrada u glumačkom svetu u Srbiji“. O tome će odlučivati tročlani žiri na čijem čelu je Tihomir Arsić, glumac, Željko Jovanović, pozorišni kritičar i umetnički direktor Pozorišta na Terazijama i Nada Torlak, profesor Univerziteta „Džon Ezbi“ katedre za kulturu i medije. Publika će i ove godine izabratu najbolju predstavu svojim glasovima, a glasovima posebnog žirija biće dodeljena i „Nagrada za vizuelni identitet, Krstomir Milovanović“, kako je to bivalo i prethodnih godina. Svih 11 dana, nakon predstave, će biti dodeljivana i nagrada „Zoranov brk“ za glumca večeri.


Sekulović – Santander: Zaštita djece zajednički interes MUP-a i UNICEF-a – CG Live\nMinistar unutrašnjih poslova Sergej Sekulović sastao se danas sa šefom predstavništva UNICEF-a u Crnoj Gori Huanom Santanderom.\nNa sastanku su sumirani rezultati dugogodišnje saradnje Ministarstva unutrašnjih poslova i predstavništva UNICEF-a u Crnoj Gori.\nI pored dosadašnje saradnje i postignutih rezultata, prostor za unapređenje saradnje postoji, naročito jer su teme od zajedničkog interesa MUP-a i UNICEF-a uvijek aktuelne i na njima treba raditi temeljno i kontinuirano, istakao je ministar Sekulović.\nŠef UNICEF-a u Crnoj Gori Huan Santander saopštio je da će UNICEF nastaviti da podržava inicijative koje doprinose stvaranju društva jednakih prava i mogućnosti za svako dijete sa posebnim akcentom na one koji su najugroženiji, te je važno unaprijediti sistem bezbjednosti i postupanja prema djeci u kontaktu sa zakonom.\nSusret je bio prilika da se razmijene mišljenja o pravcima buduće saradnje, te će MUP i UNICEF u narednom periodu primarno sarađivati u oblastima maloljetničkog pravosuđa, zaštiti djece od nasilja i borbi protiv eksploatacije djece.\nS tim u vezi, ministar je iskazao spremnost za saradnju i na polju osnaživanja kadrovskih kapaciteta kroz edukaciju i specijalizaciju policijskih službenika koji dolaze u kontakt sa djecom žrtvama i svjedocima nasilja, kao i sa maloljetnicima u sukobu sa zakonom.\nTags: cglive Sekulović\nPrevious Sekulović – Neđeši: Crna Gora može računati na podršku Mađarske u ispunjavanju evropske agende\nNext Organizovana prva debata povodom Nacrta državnih smjernica razvoja arhitekture


Fabrici uručio IPARD II o pomoći za ruralni razvoj - AgroSmart\nPrema njegovim rečima, potpisivanje sporazuma je rezultat saradnje srpskih vlasti, pre svega ministra poljoprivrede Branislava Nedimovića, Delegacije EU i ljudi u Briselu. „Projekat ima za cilj pomoć poljoprivrednicima i proizvodjačima hrane da se pripreme za konkurenciju kad Srbija udje u EU“, izjavio je Fabrici.\nOn je izrazio nadu da će zahtevi za grantove uskoro biti obradjeni i naveo da srpska poljoprivreda ima ogroman potencijal. „Poljoprivreda čini 10 odsto BDP-a Srbije, 20 odsto zaposlenih radi u poljoprivredi, 50 odsto poljoprirednih proizvoda namenjenih izvozu ide u EU, a taj izvoz je prethodnih godina udvostručen na 1,5 milijardi dolara“, izjavio je šef delegacije EU.\nPrema njegovim rečima, IPARD je „test za srpsku poljoprivredu i da li je ona u stanju da koristi sve što nudi Zajednička poljoprivredna politika EU“.\nMinistarka Jadranka Joksimović je rekla da je najvažniji uslov za proces akreditacije za bespovratna sredstva bio da se Uprava za agrarna plaćanja iz Šapca preseli u Beograd. „Dug je put bio da sprovedemo sve aktivnosti i zaista danas s ponosom možemo da otvorimo novu stranicu srpske poljoprivrede“, rekla je ona.\nKako je navela, važno je da su srpski poljoprivrednici počeli proces podizanja vidljivosti i upoznavanja sa mogućnostima koje im se nude. „Pre svega počinjemo postepeno uskladjivanje naše poljoprivredne politike i ruralnog razvoja sa evropskom politikom“, navela je ministarka.\nMinistar poljoprivrede Branislav Nedimović je rekao da se 400 miliona direktnih investicija tiče opreme, objekata za preradu, mehanizacije… „Ovo je prvi put da gradjani podršku EU mogu da osete u svojoj kući. Mi smo otvorili vrata bolje srpske poljoprivrede“, rekao je on.


17. apr 2018 4036\nPo imovinskim kartonima, koje je danas objavila Centralna izborna komisija BiH, najveći kapital ima načelnik Šipova Milan Kovač, koji je u imovinakom kartonu naveo da je tokom 2016. zaradio 124.000 KM, te da posjeduje imovinu vrijednu 10, 2 miliona KM od čega je istakao vrijednost firme od 10 miliona KM.\nKovač je izjavio i da ima obaveza prema bankama od 7,4 miliona KM. Naime, Kovač je vlasnik četiri preduzeća, ali je u imovinskom kartonu istakao da mu nisu poznate akcije firmi.\nMilionsku imovinu prijavio je i načelnik Šekovića Momir Ristić i to od 2,1 miliona KM. On je u kartonu naveo da posjeduje nekoliko stanova i kuća u Republici Srpskoj i Srbiji, te da mu supruga u Srbiji posjeduje kuću od 220.000 KM.\nPrvi čovjek Istočne Ilidže Marinko Božović posjeduje imovinu vrijednu 1,85 miliona KM, od čega je naveo da je navrijednija zemlja koju posjeduje. On je u imovinskom kartonu prijavio i ostvareni prihod od 60.000 KM, koliko je zaradio za dvije godine dok je bio narodni poslanik.\nMeđu milionerima je i načelnik Vlasenice Miroslav Kraljević koji posjeduje imovinu vrijednu milion maraka, dok je načelnik Istočnog Starog Grada Bojo Gašanović u svom imovinskom kartonu naveo da ima kuću i zemlju vrijednu milion KM. Međutim, Gašanović je izjavio CIK BiH da ima kredit od 70.000 maraka.\nOn je u imovinskom kartonu naveo prihode ostvarene u 2015. godini od 10.000 KM, dok mu je imovina procjenjena na 1,05 miliona KM. Od toga, kako je prijavio, najvrijednije su akcije u Milićima d.o.o vrijedne 500.000 KM.\nMeđu bogatijim načelnicima i gradonačelnicima je i prvi čovjek Zvornika Zoran Stevanović. On posjeduje imovinu vrijednu 704.000 KM, dok je u 2016. ostvario prihode od 47.000 KM.\nStevanović je naveo da je vlasnik stana u Crnoj Gori vrijednog 100.000 evra, stana u Srbiji čija je vrijednost 60.000 evra, porodične kuće i zemljišta u BiH vrijednosti 100.000 evra, te dio građevinske parcele u Srbiji čija je vrijednost od 200.000 evra.\nStevanović je prijavio i ukupnu vrijednost od 460.000 evra koju ima vlasništvom u privrednim društvima: „Krajina premijer“, „Lorena“, „Steding“ i „Cretive inc“.\nIstovremeno, gradonačelnik Bijeljine Mićo Mićić u imovinskom kartonu je naveo da je tokom 2017. ostvario prihode od 54.000 KM, te da posjednuje imovinu od 979.000 KM. Mićić je prijavio i imovinu djece vrijedne skoro oko 700.000 KM.\nPrvi čovjek Laktaša Ranko Karapetrović posjeduje imovinu vrijednu 502.000 KM, dok je načelnik Gradiške Zoran Adžić posjeduje imovinu vrijednu 470.000 KM. Adžić je izjavio i da je ostvario prihode tokom 2016. od 50.000 KM, a da mu supruga posjeduje imovinu od 210.000 KM.\nPrvi čovjek Trebinja Luka Petrović u imovinskom kartonu je naveo ostvaren prihod od 6.000 KM, dok u vlasništvu ima imovinu vrijednu 435.000 KM. Gradonačelnik Prijedora Milenko Đaković je prijavio prihod od 44.000 KM tokom 2016. godine, a imovinu od 318.000 KM.


Njemačka istražuje kako je Haftarova milicija nabavila njemačku vojnu opremu - SAHAR Balkan\nNjemačka istražuje kako je Haftarova milicija nabavila njemačku vojnu opremu\nMay 28, 2020 08:01 Europe/Sarajevo\nSaharTV - Prošle sedmice, pojavili su se i videosnimci koji prikazuju kako UAE sisteme protuzračne odbrane avionima prebacuje u Libiju.\nNjemačke vlasti istražuju na koji način milicije lojalne vođi nelegitimnih snaga na istoku Libije Khalifi Haftaru krše embargo na oružje, prenosi Anadolu Agency (AA).\nKako piše magazin "Stern", istražuje se kako su Haftarove milicije došle do vojne opreme njemačke proizvodnje.\nU tekstu njemačkog sedmičnjaka navodi se da su rakete sistema protuzračne odbrane tipa Pancir, ruske proizvodnje, koje koriste Haftarove pristalice, postavljene na kamione modela SX45 koje je proizvela njemačka kompanija MAN, čime je prekršen embargo na oružje.\nU tekstu se također navodi da je izvještaj Ujedinjenih naroda (UN) pokazao da oružane snage Ujedinjenih Arapskih Emirata (UAE) koriste kamione MAN kako bi na njih montirali rakete protivavionskog sistema Pancir.\nProšle sedmice, pojavili su se i videosnimci koji prikazuju kako UAE sisteme protuzračne odbrane avionima prebacuje u Libiju.\nMaria Adebahr, portparolka Ministarstva vanjskih poslova Njemačke, nakon pisanja magazina "Stern" izjavila je da njemačke vlasti istražuju slučaj.\nDodala je i kako sa zabrinutošću prate posljednja dešavanja u vezi s tvrdnjama da je Rusija poslala avione u Libiju.\nZamjenica posebnog UN-ovog predstavnika za Libiju Stephanie Williams u februaru ove godine izjavila je da je embargo na prodaju oružja Libiji kojim se želi zaustaviti sukobe postao besmislen zbog opetovanih kršenja.


Poseta delegacije RPK Valjevo Agenciji za bezbednost hrane u Mostaru | Cross-border Programme\n13. novembra 2013. Region bezbedne hrane, Vesti i događaji\nPoseta delegacije RPK Valjevo Agenciji za bezbednost hrane u Mostaru\nU okviru projekta Region bezbedne hrane, koji u okviru IPA Programa prekogranične saradnje Srbija – Bosna i Hercegovina kofinansira EU, realizovana je studijaska posjeta Agenciji za bezbjednost hrane Bosne i Hercegovine u Mostaru. U sastavu delegacije bili su predstavnici 20 firmi sa područja Regionalne privredne komore Valjevo i 15 firmi sa područja Područne privredne komore Bijeljina, učesnika realizovanih obuka za bezbednost hrane. Osnovni cilje posete bio je razmena najboljih praksi, znanja i iskustva izmedju proizvodjača, preradjivača, prometnika i potrošača hrane.\nČlanovi delegacije, imali su priliku da se upoznaju sa radom i nadležnostima Agencije za bezbednost hrane Bosne i Hercegovine, da iz prve ruke čuju iskustva implementacije i primene propisa u oblasati bezbednosti hrane na prekograničnom tržištu.\nPredstavnici bosanskih preduzeća doći će u uzvratnu posetu Valjevu, 25. i 26. novembra kada će imati priliku da se upoznaju sa iskustvima srpskih preduzeća, primera dobre prakse u sprovodjenju principa bezbedne proizvodnje i distribucije hrane.


SP4000: Optimizovan transport materijala\nOptimizovan transport materijala\nOptimizovan transport materijala za pouzdani tok materijala\nSistem stola za čiste ivice sečenja\nDizajn sekača SP4000 posebno namenjen za materijale u rolni i dizajn stola koji je optimizovan za sečenje tekstila obezbeđuju bezbedno automatsko postavljanje i odlaganje vaše tekstilne robe. Pokretna traka za sečenje i transport kombinuje visoku propustljivost vazduha i robusnost i obezbeđuje odličnu ekstrakciju, čime se obezbeđuje čista ivica sečenja bez ostataka dima.\nSP serija laserskih sekača\nSto za odlaganje za najveću produktivnost\nSto za odlaganje dodatno povećava već visoku produktivnost sekača SP4000. Dok laser radi u području obrade, gotovi delovi tekstila mogu da se uklone sa stola za odlaganje. Laser je stalno u pogonu. Inteligentno automatsko segmentiranje sektora za obradu i područja za odlaganje obezbeđuje nesmetan i produktivan radni proces.\nDodavač sekača SP4000 stvara visokopouzdano rešenje za transport materijala u kombinaciji sa transportnim sistemom stola za sečenje i odlaganje. Zahvaljujući savršenom međuodnosu pokreta dodavača i pokretne trake sa automatskom kontrolom ivica obezbeđuje se postavljanje materijala bez nabora, talasa ili izobličenja, a time i bezbedni rezultati sečenja i pouzdan tok proizvodnje.


FLY FROM NIŠ: Preduzeće "Aerodromi Srbije" biće formirano za najviše dva meseca\nPreduzeće "Aerodromi Srbije" biće formirano za najviše dva meseca\nNiški aerodrom će uskoro poslovati kao deo Aerodroma Srbije\nPreduzeće "Aerodromi Srbije" biće formirano u naredna dva meseca, a već u ovoj godini na vojnom aerodromu Lađevci počeće da se realizuju i civilni letovi, najavila je danas potpredsednik Vlade i ministar građevinarstva, saobraćaja i infrastrukture, prof. dr Zorana Mihajlović.\n"Formiranje Aerodroma Srbije nije samo na nivou ideje. To privredno društvo biće formirano u naredna dva meseca, u martu ili aprilu i na tome se već se radi ", rekla je Mihajlović novinarima nakon obilaska aerodroma "Morava" u Lađevcima kod Kraljeva.\nOna je istakla da taj aerodrom ima fantastičan položaj i da se trenutno radi na njegovoj konverziji iz vojnog u vojno-civilni aerodrom, što će biti učinjeno do leta ove godine. "Mnogo je već urađeno na tom aerodromu, a potrudićemo se da u martu dogovorimo i sa Ministarstvom odbrane sve što je potrebno da donesemo određene odluke na vladi", rekla je Mihajlović.\nOna je navela da će aerodrom "Nikola Tesla" dati aerodromu "Morava" dodatnu opremu, kao i da će Direktorat civilnog vazduhoplovstva obaviti svoj deo posla kako bi civilni letovi mogli da se realizuju već ove godine.Mihajlović je istakla da je oživljavanje tog aerodroma važno za razvoj turizma i privrede u tom delu Srbije.\n"Sve što radi ova Vlada je usmereno ka pozanju konkurentnosti privrede Srbije i svakog regiona, odnosno da se bolje živi. A bolje će se živeti ako imamo infrastrukturu za putnički, železnički i vazdušni saobraćaj", rekla je ona.\nZoran Ilić, pomoćnik ministra za vazdušni saobraćaj, rekao je da aerodrom već može da funkcioniše u C kategoriji, odnosno da mogu da ga koriste avioni tipa "737", erbas 319, erbas 320, odnosno avioni koji imaju između 120 i 180 putnicckih mesta. On je rekao da će u poccetku aerodrom korisiti i manje letelice, kapaciteta do sto putnika, kao i oni za kargo prevoz.\nPodsetimo da je još krajem oktobra prošle godine Vlada Srbije dala zeleno svetlo za formiranje ovog preduzeća, kada je tom iniacijalnom sastanku u Ministarstartvu gradjevine, saobraćaja i infrastrukture bila pozvana i delegacija niškog aerodroma na čelu sa do tada još uvek aktuelnim direktorom Draganom Bugarinović. O tome zašto je ovo preduzeće dobro za niški aerodrom, pročitajte opširnije ovde.\nFly from Niš Team, mgsi.gov.rs\nОбјавио Fly from Niš у 18:31\nОзнаке: aerodrom Beograd, Aerodrom Kraljevo, aerodrom Niš, Aerodromi Srbije, država, investicije, investirori, Niš, SMATSA, Tanjug, Zorana Mihajlović


Slom javnih finansija za pola godine – Bankar.me\nSlom javnih finansija za pola godine\nNovember 17, 2016 CRNA GORA, MAKRO, PLANETA, SVE VIJESTI Leave a comment\nPoslednji podaci MMF-a pokazuju građanima Crne Gore nešto realnije ekonomske indikatore od zvaničnih koje uređuje i frizira Monstat, ali još uvijek nedovoljno tačne jer je stanje u crnogorskoj ekonomiji i javnim finansijama mnogo gore, ocijenio je koautor ekonomskog programa SDP-a Čedomir Radičević.\nOn je kazao da su osnovni parametri koje je MMF saopštio da će projektovani javni dug na kraju tekuće godine iznositi 75,5 odsto BDP-a, da je budžetski deficit dvocifren i da će iznositi 12,1 odsto BDP-a, a ovi ključni indikatori nastaju iz činjenice da je ovakva nacionalna ekonomija neodrživa.\n“To pokazuje spoljnotrgovinski deficit gdje je pokrivenost uvoza sa izvozom nevjerovatnih 14,9 odsto i po čemu je u Evropi, a vjerovatno i svijetu, ubjedljivo na poslednjem mjestu. U ekonomskoj teoriji je nepoznata ekonomija sa ovim nivoom spoljnotrgovinskog deficita a koji generiše sve ostale ključne parametre i razarajuće djeluje po javne finansije. Koliko je loš ovaj parametar najbolje oslikava činjenica da je ekonomija BiH na predzadnjem mjestu u Evropi sa 56 odsto pokrivenosti uvoza sa izvozom”, objasnio je Radičević.\nKada se tome doda i struktura crnogorskog javnog duga u kompilaciji sa strukturom državne imovine, kaže Radičević, onda shvatimo da smo pred samim ambisom. Do polovine sledeće godine doći će do sloma javnih finansija.\n“Crna Gora je jedina u okruženju prodala preduzeća koja su uvijek u državnoj svojini kao 43 odsto EPCG-a, Telekom sa kompletnom infrastrukturom, Jugopetrol sa kapacitetima za pretakanje kao jedinu\nkompaniju za promet nafte i naftinih derivata a da u isto to vrijeme država nije jednog centa uložila u kapitalne investicije tako da je jedina država u Evropi bez jednog metra autoputa. Dakle, kada bi države iz okruženja prodali sve ono što je Crna Gora već uradila, kao i kapitalne investicije na osnovu kojih se i zaduživala, onda bi se one mogle potpuno, ili skoro potpuno osloboditi javnog duga”, poručio je Radičević.\nOn naglašava da je rezultat nešto. većih zarada i penzija u Crnoj Gori isključivo plod političke nomenklature a u svrhu opstanka na vlasti bez obzira što nacionalna ekonomija poklekla zbog previsoke javne potrošnje.\n“Sve to skupa je još jedan čvrst garant da nam, do sredine naredne godine, ne gine slom javnih finansija. Struktura nacionalne ekonomije je dominantno u investiciono građevinskom sektoru gdje se nastoji prenijeti i na resurse koji bi morali biti osnov proširenja ekonomskih aktivnosti ali se oni besmisleno troše kroz jednokratnu upotrebu i izgradnju novih naselja i gradova na pjeni od mora kao što je slučaj sa Lušticom, Miločerom ili Buljaricom“, pojašnjava Radičević.\nPOJMOVICrna Gora javni dug Državni dug Crne Gore javne finansije mjere štednje\nPrevious Manje kamate na kredite za hotelijere\nSljedeći Za ulazak u Šengen bez viza putno odobrenje i 5 eura


Srbija tražila pomoć Mađarske zbog leda na Dunavu\nPomoćnik ministra za vodni saobraćaj u Ministarstvu građevinarstva, saobraćaja i infrastrukture, Veljko Kovačević izjavio je da su danas aktivirana dva ledolomca iz Mađarske kako bi, uz srpski ledolomac "Greben", pomogli da se razbiju tri ledena čepa formirana na Dunavu.\nNajveći ledeni čep formiran je kod Dalja, dok je drugi formiran kod Belegiša, a treći uzvodno od Pupinovog mosta, objasnio je Kovačević, a prenelo je iz Ministarstva građevinarstva, saobraćaja i infrastrukture. Kovačević je dodao da su se tim povodom, Srbija, Hrvatska i Mađarska usaglasile o hitnom aktiviranju ledolomaca iz Mađarske.\n"Očekujem da će mađarski ledolomci najverovatnije u ponedeljak stići do Apatina, a nakon toga produžiće do Dalja kako bi razbili čepove", rekao je Kovačević kod Pupinovog mosta, navedeno je u saopštenju.\nOn je dodao da će, uz srpski ledolomac "Greben" i brod "Bor" situacija do utorka biti stabilizovana, te da neće više biti čepova, ali je to, objašnjava samo procena, budući da zavisi od toga kolike su naslage leda. Kovačević objašnjava da je srpski ledolomac "Greben" stigao u beogradski sektor i nalazi se na dva kilometara od Pupinovog mosta.\nJedini čep koji bi mogao da izazove kriznu situaciju je onaj kod Belegiša, navodi on, jer led treba da se spusti kod Pupinovog mosta, ali budući da će Greben sređivati tu situaciju, ne očekuje krizu.Komentarišuću barže koje su udarile u stubove Pupinovog mosta, Kovačević je rekao da stubovi nisu ugroženi, kao i da će "Greben" prvo preuzeti te dve barže koje su privezane kod mosta, spustiće ih na bezbedno, a posle toga će nastaviti s probijanjem leda.


Sastanku su prisustvovali direktor i profesori Škole za osnovno obrazovanje odraslih iz Sombora koji su prisutnima predstavili mogućnosti za obrazovanje odraslih koje njihova škola nudi. Programi su prilagodjeni potrebama korisnika i moguće je završiti osnovnu školu za tri godine. Nastava se odvija od oktobra do maja, u popodnevnim časovima, na lokacijama koje su u blizini korisnika. Kako bi privukli što veći broj mladih žena na nastavu, škola obezbedjuje i pedagoga koji za vreme nastave radi sa decom, pomaže im u njihovim školskim zadacima ili organizuje umetničke radionice. Programi koje škola sprovodi su posebno važni za populaciju iz Novog naselja – od 65 odraslih lica čak 44 je potpuno nepismeno a 9 ima samo 4 razreda osnovne škole. Radi se o jako mladom, radno sposobnom stanovništvu (prosečna starost 30 godina) ze koje je obrazovanje od prioritetne važnosti za buduće mogućnosti zapošljavanja.\nSastanku su takodje prisustvovali predstavnici “Udruženja romskih studenata” iz Novog Sada koje je partner organizaciji HELP u sprovodjenju programa podrške povratnicima iz zemalja Evropske unije. Program je namenjen Romina i licima drugih nacionalnih manjina koji su bili na azilu nakon 2008 godine.\nObezbeđuje sredstva za adaptaciju kuće onim domaćinstvima koja je imaju, sredstva za dohodovne aktivnosti i samozapošljavanje, tj. nabavku mašina, alata i opreme za pokretanje vlastitog posla. Program takođe pokriva troškove stručnog obrazovanja i obuka, kao i nabavku knjiga i učila za decu školskog uzrasta. Korisnici su imali priliku da na licu mesta popune formulare za aplikacuju i postave pitanja. Medju korisnicima iz Novog naselja jedna porodica ima status povratnika dok veliki broj drugih porodica povremeno odlazi u Nemačku i druge zemlje EU. Cilj projekta je pruži podršku i doprinese sprečavanju daljih migracija u zemlje EU.\nSastanak je organizovao Hausing Centar sa ciljem da osnaži korisnike za aktivnu inkluziju nakon preseljenja u nove objekte. Želimo da ovim doprinesemo stvaranju novih životnih mogućnosti za korisnike našeg projekta.


Izvor: B92, 13.Nov.2019, 08:21\nBeograd -- Viši sud u Beogradu izrekao prvostepenu presudu Vladimiru Šaranoviću povodom optužbi da je ubio advokata Vladimira Zreleca 1. decembra 2015. na Vračaru.\nOn je tom presudom osu]en na 30 godina zatvora.\nInače ovo je prvostepena presuda na koju i tužilaštvo i odbana imaju pravo žalbe Apelacionom sudu u Beogradu.\nVladimir Šaranović je osuđen za krivična dela teško ubistvo >> Pročitaj celu vest na sajtu B92 << i neovlašćena proizvodnja i stavljanje u promet opojnih droga, jer je u stanu kojem je živeo sa suprugom pronadjena izvesna količina marihuane.\nU svojoj završnoj reči, obratio se udovici advokata Anji Zrelec navodeći da mu je žao njenog supruga, ali da on nema ništa sa ubistvom. Priznao je krivično delo koje se tiče marihuane pronadjene u stanu u kojem je boravio sa suprugom tokom skoro dve godine skrivanja od policije.\nBlic: PRVA PRESUDA ZA UBISTVO ADVOKATA U SRBIJI Šaranoviću za hladnokrvnu likvidaciju Vladimira Zreleca 30 GODINA ROBIJE\nRadio Televizija Vojvodine: Šaranoviću 30 godina zatvora za ubistvo advokata


U naredna 24 sata uspostava izolatorija za zaražene sa srednje teškom i lakšom kliničkom slikom\nNaglašeno je da će u ovom izolatoriju biti smješteni pacijenti oboljeli od zaraznog oboljenja COVID-19 sa srednje teškom i lakšom kliničkom slikom\nČitav niz sastanaka s ciljem rješavanja pitanja osiguranja dodatnih kapaciteta za formiranje privremenog izolatorija u Kantonu Sarajevo odražan je danas u Sarajevu, saopštili su iz Vlade KS.\nNa sastanku kome su prisustvovali predstavnici kantonalnih javnozdravstvenih ustanova: direktor Opće bolnice „Prof.dr. Abdulah Nakaš“ Ismet Gavrankapetanović, direktor „Hitne pomoći“ Adem Zalihić, direktor „Doma zdravlja KS“ Muhamed Ahmić, direktor Zavoda zdravstvenog osigurana KS Sakib Katana, te generalna direktorica Kliničkog centra Univerziteta u Sarajevu Sebija Izetbegović, kao i predstavnici Zavoda za javno zdravstvo KS, Kriznog štaba Ministarstva zdravstva KS, zaključeno je da se u roku od 24 sata osposobi prostor za privremeni izolatorij Kantona Sarajevo.\nNaglašeno je da će u ovom izolatoriju biti smješteni pacijenti oboljeli od zaraznog oboljenja COVID-19 sa srednje teškom i lakšom kliničkom slikom.\nRadi se o privremenom izolatoriju koji će biti u funkciji, dok se u krugu Opće bolnice ne rekonstruira objekt nekadašnje „garnizonske ambulante“ u kojem će biti smješten izolatorij Kantona Sarajevo, kapaciteta oko 100 osoba, a koji će se u narednih mjesec i pol uspostaviti, uz pomoć i podršku UNDP-ja – saopćeno je iz Službe za protokol i press KS.\nNakon što su dati određeni prijedlozi javnih zdravstvenih ustanova u KS, gdje bi izolatorij najbolje bilo uspostaviti, premijer Nenadić je održao i drugi sastanak s upravom JU Studentski centar KS.\nI ovom sastanku su također prisustvovali predstavnici Ministarstva zdravstva, Kriznog štaba Ministarstva zdravstva KS, te nekoliko direktora javnozdravstvenih ustanova koji su nadležni za zbrinjavanje pacijenata na primarnom i sekundarnom nivou.\nRukovodstvo Studentskog centra je pokazalo veliku kooperativnost i odgovornost kada se radi o potrebi uspostave jednog ovakvog izolatorija u jednom od njihovih paviljona na Bjelavama, u vrijeme nestabilne epidemiološke situacije u KS.\nZaključeno je da će oni, zajedno sa predstavnicima Kriznog štaba i javnozdravstvenih ustanova u KS, omogućiti uspostavu ad hoc – privremenog izolatorija, kao i da će se na nivou Kantona organizirati podrška njegovom radu od strane medicinskih timova predvođenih ljekarima koji će biti ključna karika u funkcioniranju ovog izolatorija, te pružati zdravstvenu zaštitu oboljelim pacijentima.\nVlada KS će poduzeti sve neophodne aktivnosti kako bi se u naredna 24 sata stvorili prostorni kapaciteti za ovaj privremeni izolatorij.\nS ciljem što skorijeg stavljanja u funkciju pomenutog izolatorija, potrebno je pored uspostave stručnih timova medicinskog osoblja, pružanje i druge neophodne logistike za njegovo funkcionisanje, kao što su ishrana, zaštitna sredstva, organizacija pranja rublja, odlaganja otpada i dr., a što će u što kraćem roku u saradnji s nadležnim javnozdravstvenim ustanovama u Kantonu Sarajevo koordinirati Krizni štab Ministarstva zdravstva KS – navodi se u saopćenju.\nZadužen je Krizni štab da koordinira sve navedene aktivnosti u vezi uspostave izolatorija i da obavijesti Vladu KS i nadležne zdravstvene ustanove o realiziranju preuzetih obaveza i početku rada izolatorija.\nZaključeno je također da će na svojim redovnim i vanrednim sjednicama Krizni štaba MZ KS informirati institucije i javnost o funkcioniranju ovog izolatorija i drugim pitanjima vezanim za njegovo djelovanje – navodi se u saopćenju Službe za protokol i press KS.\nU Sarajevu nove mjere, produženo radno vrijeme, u kafić može najviše 20 gostiju\nVlada KS: Policijski sat u Kantonu Sarajevo večeras od 23 sata


Najava: Serija A, 32. kolo: “Stara dama” overava titulu, veliki derbi na San Siru! – Kladjenje.rs\nHomeNajavaNajava: Serija A, 32. kolo: “Stara dama” overava titulu, veliki derbi na San Siru!\nOvog vikenda je na programu 32. kolo italijanske Serije A u kom nas očekuje mnogo interesantnih susreta. Za početak, u prvom meču Juventus ima priliku da na gostovanju kod SPAL-a overi osmu uzastopnu titulu. Večernji termin subotnjeg programa nam donosi veliki derbi na San Siru u kom se sastaju Milan i Lacio, i biće to susret dve ekipe koje se bore za plasman u Ligu šampiona. U nedelju nas očekuje veliki gradski derbi u Đenovi u kom će snage odmeriti Sampdorija i Đenova, dok nas u večernjem terminu očekuje duel između Frozinonea i Intera. Poslednji meč 32. kola italijanske Serije A se igra u Bergamu gde će fudbaleri Atalante dočekati Empoli.\nSPAL – Juventus – 2 @ 2.00 u Meridianbet\nU prvom meču 32. kola italijanske Serije A sastaju se SPAL i Juventus. Fudbaleri SPAL-a su nakon tri vezane pobede u prošlom kolu doživeli poraz na gostovanju kod Kaljarija nakon koga nema sumnje da će se ova ekipa do poslednjeg kola boriti za opstanak u Seriji A. U ovom trenutku ova ekipa ima četiri boda više od Empolija koji se trenutno nalazi na mestu koje vodi u Seriju B, što i nije neka naročita zaliha pred nastavak prvenstva. U goste im dolazi sedmostruki uzastopni osvajač Skudeta Juventus kome je u ovom meču dovoljan i bod da dođu do novog trofeja u svojim vitrinama. Sigurno je da izabranici Masimilijana Alegrija žele što pre da stave tačku na ovu sezonu i u potpunosti se okrenu revanš meču protiv Ajaksa, pošto je glavni cilj “bjankonera” osvajanje Lige šampiona. Zbog svega toga im dajemo prednost u ovom meču i predlažemo vam da odigrate 2 koju kladionica Meridianbet plaća sa fantastičnom kvotom 2.00.Registruj se na Meridianbet\nRoma – Udineze – 1 @ 1.42 u 10bet\nOvo je sasvim sigurno jedna od najgorih sezona “vučice” u poslednjih desetak godina, ali ekipa koju sa klupe predvodi legendarni Klaudio Ranijeri još uvek ima šansu da dođe do plasmana u Ligu šampiona, što bi kako su stvari tekle ove sezone bio zaista ogroman uspeh. Naime, Roma ima samo bod manje od četvrtoplasiranog Milana, a treba dodati i to da se “rosoneri” u ovom kolu sastaju sa Laciom na svom terenu, i sigurno je da neće imati nimalo lak posao. U prošlom kolu je Roma konačno došla do tri boda pošto su na gostovanju kod Sampdorije slavili sa minimalnim rezultatom 1:0. Što se tiče Udinezea, sigurno je da je ova ekipa jedno od najvećih razočarenja kada je ova sezona u pitanju. Trenutno se “zebre” iz Udina nalaze na 15. mestu i imaju samo četiri boda više od ekipe koja će naredne sezone igrati u Seriji B. Teško da će bodovni saldo popraviti na gostovanju na Olimpiku, pošto su Romi bodovi preko potrebni u borbi za Ligu šampiona. Zbog toga vam preporučujemo da odigrate 1 koji kladionica 10bet plaća sa kvotom 1.42.Registruj se na 10Bet\nMilan – Lacio – 3+ @ 1.93 u Meridianbet\nSvakako, derbi ovog kola se igra na San Siru gde će fudbaleri Milana dočekati Lacio. Biće ovo duel dve ekipe koje se bore za Ligu šampiona, i ne treba iznenaditi ukoliko ovo bude možda i presudan meč za jednu od dve ekipe. Izabranici Đenara Gatuza nakon odličnih partija na početku prolećnog dela šampionata, u poslednje vreme igraju zaista loše i u poslednja četiri kola su čak tri puta poraženi uz remi na svom terenu protiv Udinezea. U prošlom kolu su odigrali jedan dosta dobar meč, ali su ipak doživeli poraz od Juventusa, iako je opšti utisak da su i te kako oštećeni na tom meču. Kada je u pitanju Lacio, ekipa iz Rima igra nepredvidivo ove sezone, i sigurno je da su bili samo malo konstantniji sada se ne bi dovodio njihov plasman u Ligu šampiona u pitanje. Pre dva kola su ostvarili veliku pobedu na gostovanju kod Intera, da bi odmah nakon toga doživeli poraz na gostovanju kod SPAL-a, a potom i pred svojim navijačima samo remizirali sa Sasuolom. Ipak, rimska ekipa je poznata po tome što igra fantastično protiv milanskih ekipa o čemu najbolje svedoči skorašnja pobeda nad Interom na Đuzepe Meaci. Nema sumnje da nas očekuje jedan izuzetno zanimljiv meč koji bi mogao da obeleži i veliki broj golova pa vam zbog toga savetujemo da probate sa igrom 3+ koju kladionica Meridianbet plaća sa kvotom 1.93.Registruj se na Meridianbet\nTorino – Kaljari – 1 @ 1.80 u Bet365\nPrvi meč nedeljnog programa igra se u Torinu gde će istoimena ekipa na svom terenu dočekati Kaljari. “Bikovi” igraju dosta dobro ove sezone, ali se čini da će teško moći do plasmana u neko od evropskih takmičenja pošto je i pored njihovih sjajnih igara konkurencija nikad jača. U prošlom kolu su na gostovanju kod Parme samo remizirali pošto je taj meč završen bez golova dok su pre toga pružili jednu sjajnu partiju i pred svojim navijačima savladali nimalo naivnu ekipu Sampdorije. U goste im dolazi Kaljari koji u poslednje vreme pruža zaista sjajne partije koje će mu vrlo verovatno i doneti opstanak u eliti. Naime, “Sardi” su na protekla četiri meča ostvarili čak tri pobede uz samo jedan poraz i to protiv Juventusa. Ipak, Kaljari je poznat kao ekipa koja igra katastrofalno van svog terena pa zato veliku prednost u ovom meču dajemo Torinu i zato vam predlažemo da odigrate 1 koji kladionica Bet365 plaća sa kvotom 1.80.Registruj se na Bet365\nFiorentina – Bolonja – 3+ @ 1.97 u Meridianbet\nSigurno je da smo od Fiorentine očekivali dosta više ove sezone nakon što je sačuvan igrački kadar iz prošle sezone, a u klub je stiglo i nekoliko i te kako kvalitetnih pojačanja. Ipak stvari nisu tekle po planu pa je tokom sedmice Stefano Pioli dobio otkaz a na njegovo mesto je seo Vinćenco Montela koji je već u jednom periodu bio trener “ljubičastih” Trenutno se ekipa sa Artemio Frankija nalazi tek na desetom mestu na tabeli Serije A, i u poslednje vreme pružaju baš loše partije pošto dosta dugo ne znaju za poraz. Što se tiče Bolonje, opšti utisak je da je ova ekipa procvetala od kako je u klub stigao Siniša Mihajlović. U prošlom koli je Bolonja na svom Renato Dal’ Ara stadiona bez mnogo problema savladala Kjevo i tako ponovo došla u bezbednu zonu, ali i dalje nemaju razloga za slavlje pošto imaju samo dva boda više od Empolija koji se nalazi na 18. mestu. Veoma je nezahvalno prognozirati konačan ishod ovog meča, ali je sigurno da će i jedni i drugi ići na sva tri boda što nam potencijalno može doneti meč sa velikim brojem golova i zato vam predlažemo da probate sa igrom 3+ koju kladionica Meridianbet plaća sa kvotom 1.97.Registruj se na Meridianbet\nSampdorija – Đenova – 1 @ 2.35 u 1xbet\nU nedelju nas takođe očekuje i veliki derbi Đenove, u kom će formalni domaćin biti Sampdorija koja je porazom u prošlom kolu od Rome možda i izgubila sve šanse da se naredne sezone nađe u Ligi Evrope iako su većim delom sezone pružali dosta dobre partije. Iako su nedavno na svom terenu savladali Milan, nakon toga je ekipa iz Đenove vezala dva poraza i to prvo na gostovanju kod Torina, a onda i u prošlom kolu kada su na svom terenu doživeli poraz od Rome iako su većim delom tog susreta bili bolja ekipa na terenu. Sa druge strane, Đenova je sasvim sigurno jedno od najvećih razočarenja ove sezone, jer su ovoj ekipi pre početka šampionata mnogi predviđali plasman u Ligu Evrope, ali po svemu sudeći od toga neće biti ništa. Da stvari budu gore po ovaj tim, “grifoni” imaju samo šest boda više od Empolija koji se nalazi na mestu koje vodi u Seriju B, pa je sigurno da ih čeka velika borba do kraja šampionata za opstanak u eliti. Sampa igra fantastično na svom terenu, a i na poslednjih pet mečeva ne znaju za poraz od Đenove pa im zbog svega toga dajemo i veću šansu za pobedu u ovom meču i tipujemo 1 koji kladionica 1xbet plaća sa kvotom 2.35.Registruj se na 1XBet\nSasuolo – Parma – 3+ @ 1.89 u Meridianbet\nU nedelju nas očekuje i duel dve ekipe koje su svakako mogle više u ovom šampionatu, ali je sigurno da neće biti nezadovoljne pošto su veoma blizu opstanku u Seriju A što je sasvim sigurno bio glavni cilj i jedne i druge ekipe pre početka sezone. Sasuolo je u dobroj seriji pošto su prvo na svom terenu bez većih problema savladali “fenjeraša” Kjeva sa ubedljivim rezultatom 4:0, da bi u prošlom kolu remizirali sa Lacijom na Olimpiku u jednom sjajnom meču koji je završen rezultatom 2:2, ali ostaje žal pošto je ekipa iz Ređo Emilije vodila do samog kraja tog susreta. Što se tiče Parme, ekipa sa stadiona Enio Tardini je u jednom trenutku bila veoma blizu mesta koje naredne sezone vodi u Ligu Evrope, ali su u drugom delu sezone dosta pogoršali svoju formu, i sada se nalaze tek na 13. mestu uz samo šest bodova više u odnosu na ekipu koja nije u bezbednoj zoni. Ipak, kada se setimo da je Parma pre samo četiri godine igrala u četvrtoj ligi dolazimo do zaključka da je ovo dosta dobra sezona za “krstaše”. Sasuolo je poznat kao ekipa koja na svom terenu igra mečeve sa puno golova, dok Parma igra dosta bolje u gostima nego kod kuće u poslednje vreme, pa vam iz tog razloga savetujemo da odigrate igru 3+ koju kladionica Meridianbet plaća sa kvotom 1.89.Registruj se na Meridianbet\nKjevo – Napoli – GG @ 2.05 u 10bet\nGotovo da više nema dileme. Fudbaleri Kjeva će naredne sezone igrati u Seriji B. Nekako su se sve loše stvari poklopile “letećim magarcima”, i ne čudi što se nalaze na poslednjem mestu na tabeli Serije A. Ono što je takođe loše po ovu ekipu je da u poslednja tri meča nisu postigli gol, što i jeste čudno, jer iako je ekipa iz Verone igrala dosta loše, gotovo u svakom meču su uspeli da dođu makar do jednog gola. U goste im dolazi Napoli koji je u četvrtak odigrao prvi meč četvrtfinala Liga Evrope protiv Arsenala i nisu se proslavili. Naime, izabranici Karla Ančelotija su doživeli poraz na gostovanju kod Arsenala (2:0), pa ih u revanšu očekuje izuzetno težak posao. Što se tiče Serije A, ni tu se ekipa iz Napulja nije proslavila pošto su samo remizirali na svom terenu protiv Đenove, iako su u tom meču napravili ogroman broj šansi. Možda i jedna i druga ekipa iskoriste ovaj meč da poprave svoju efikasnost, pa iz tog razloga tipujemo na igru GG koju kladionica 10bet plaća sa dosta dobrom kvotom 2.05.Registruj se na 10Bet\nFrozinone – Inter – 2 @ 1.57 u 1xbet\nFrozinone ima dosta problema ove sezone i smeši im se ekspesni povratak u Seriju B pošto se nalaze na pretposlednjem mestu na tabeli i imaju čak sedam bodova manje od ekipe koja se nalazi u bezbednoj zoni. Ipak, ova ekipa je u poslednja dva kola odigrala dva fantastična meča i zabeležila dve pobede. Prvu su na svom terenu došli do pobede nad Parmom u poslednjim sekundama utakmice, da bi u prošlom kolu mimo svih očekivanja slavili na gostovanju kod Fiorentine. Sigurno je da će imati veliki motiv i u ovom meču, ali ih očekuje dosta težak posao pošto im u goste dolazi Inter koji igra solidno u poslednje vreme. U prošlom kolu su na svom terenu uspeli da odbiju napade Atalante i remiziraju sa ekipom iz Bergama što je taj klub dodatno udaljilo od Lige šampiona, dok su pre toga ostvarili ubedljivu pobedu na gostovanju kod Đenove kada je bilo 5:0. Trenutno se izabranici Lučana Spaletija nalaze na trećem mestu koje naredne sezone vodi u Ligu šampiona, ali im Milan, Atalanta i Roma dišu za vratom pošto imaju pet, odnosno šest bodova manje od “neroazura”. Novi poraz Intera bi dodatno zakomplikovao borbu za Ligu šampiona, pa vam zato predlažemo bez mnogo razmišljanja da odigrate 2 koju kladionica 1xbet plaća sa kvotom 1.57.Registruj se na 1XBet\nAtalanta – Empoli – 3+ @ 1.50 u 10bet\nPoslednji meč 32. kola italijanske Serije A se igra u Bergamu gde će fudbaleri Atalante dočekati Empoli. Nema šta, izabranici Đanpjera Gasperinija igraju fantastično ove sezone, i nema sumnje da ih do bukvalno poslednjeg kola očekuje velika borba za plasman u Ligu šampiona što bi bio zaista fantastičan uspeh za ovu ekipu. U prošlom kolu je Atalanta uspela na gostovanju da odoli Interu pošto je taj meč završen bez golova dok su pre toga na svom terenu savladali Bolonju sa ubedljivim rezultatom 4:1, a zanimljivo je da je ekipa iz Bergama na tom meču dala četiri gola za 15-ak minuta, što je zaista nestvarno. U goste im dolazi Empoli koji se treuntno nalazi na mestu koje naredne sezone vodi u Seriju B. U prošlom kolu su odigrali jedan fantastičan meč na gostovanju kod Udinezea ali su ipak doživeli poraz (3:2), pa će sada morati da idu na trijumf u Bergamu što će biti gotovo nemoguća misija. Sigurno je da će Empoli biti ofanzivno orjentisan na ovom meču, a to može ostaviti dosta prostora za kontranapade Atalante, koja će sigurno to znati da iskoristi, pa treba zaista očekivati veliki broj golova na ovom susretu. Zato vam predlažemo da probate sa igrom 3+ koju kladionica 10bet plaća sa kvotom 1.50.Registruj se na 10Bet\nOktobar 27, 2018 Vlajko Derbi dana 0\nOktobar 3, 2018 Vlajko Tip Dana 0


PSG: Povući nacrt Zakona o referendumu i narodnoj incijativi\nPolitika Autor:Tanjug14. avg. 202112:07\nPokret slobodnih građana (PSG) poručio je danas da Nacrt zakona o referendumu i narodnoj inicijativi, koji je Ministarstvo državne uprave i lokalne samouprave pripremilo i proteklog meseca stavilo na javnu raspravu, treba da bude povučen iz procedure.\nPrema PSG, ovaj dokument nije u duhu ustavnog načela narodne suverenosti i predviđa značajno ograničenje Ustavom zagarantovanog prava građana da neposredno vrše vlast putem referenduma i narodne inicijative, a navode da Akt nije u skladu ni sa smernicama Venecijanske komisije, niti prihvaćenim međunarodnim standardima u ovoj oblasti.\nNajveći problem s Nacrtom zakona o referendumu i narodnoj inicijativi, jeste to što se njime nastoji da se građanima oteža direktno učešće u donošenju političkih odluka, umesto da namera bude potpuno suprotna, navodi se u saopštenju PSG.\nPokret slobodnih građanaPSGreferendum


Unija studenata opštine Vršac je u saradnji sa kafeom Jazzva 31. oktobra 2014. organizovala veliki studentski Halloween maskenbal. Mnogo mladih ljudi provelo je nezaboravno veče uz muziku Stefana Trikića (dj Vandal Steve). Vrščanke i vrščani su pokazali i svoju kreativnost, pa smo tako nagradili najbolju i najsexy masku. I ove godine, Miloš Batinić je videom zabeležio najbolje momente žurke, dok…\nUnija studenata i Evropski omladinski centar (EOC) organizovali su danas u Hotelu Srbija okrugli sto u okviru projekta „Zeleni aktivista – mladi za životnu sredinu“, sa namerom da se identifikuju problemi životne sredine na lokalnom nivou i osmisle potencijalna rešenja. Predavači, Jelena Mihajlović i Marina Jusufi, ističu da je u većini od preko stotinu lokalnih strategija, ekologija navedena kao prioritet,…\nKako je Mirko Kaldaraš postao jedan od najboljih hemičara uprkos neizmerno teškim uslovima u kojima je živeo? Kakve je sve uspone i padove doživeo novinar Vladimir Vašalić i koliko je truda bilo potrebno Milošu Tirnaniću da postane grafički dizajner? Detalje ovih inspirativnih priča i savete, koje su posetioci imali priliku da čuju, prenosimo za sve koji nisu stigli da…\nProteklog vikenda, 10. i 11. maja, u Kulturnom centru, održan je seminar „Rešenje si ti!“. Seminar čija je tema bila kreiranje javnih politika organizovala je Unija studenata, u saradnji sa Grupom za analizu i kreiranje javnih politika (GAJP). Tokom ovog projekta, dvadesetak mladih Vrščana dobilo je priliku da nauči kako da napiše dobro argumentovan predlog javne politike na nivou lokalne…\nUnija studenata opštine Vršac i Udruženjene ljubitelja starina "Feliks Mileker" organizovali su prvo Uskršnje takmičenje u tucanju jajima "Tucijada". Prvo mesto osvojio je Nikola Matić, student iz Vršca i poznati muzički umetnik. Drugo mesto je osvojila Ana Stanković, dok su treće mesto su podelili Mirela Grujesku i Milorad Bakić. Na takmičenju je učesvovalo 43 takmičarki i takmičara, a najmlađa takmičarka…\nHumanitarni projekat "Mesec solidarnosti", sproveden u organizaciji Unije studenata opštine Vršac, Crvenog krsta Vršac, Narodnog pozorišta Sterija, Kulturnog Centra Vršac i neformalnog udruženja Dobro delo, uspešno je okončan minulog vikenda. Cilj projekta je bio da se kroz raznovrsne akcije promoviše solidarnost i prikupe sredstva za obnovu Kluba Izazov, kao i da se prikupe slatkiši, odeća i igračke za decu iz…\nPrvog decembra 2013. godine je u vršačkom pozorištu koncertom novosadskog Univerzitetskog hora Iuventas i ansambla Vila, uz podršku KUD-a Laza Nančić iz Vršca počeo projekat Mesec solidarnosti. Organizatori projekta su Unija studenata opštine Vršac, Crveni krst Vršac, neformalna organizacija Dobro delo, a prijatelji projekta su portal eVršac, Centar za energetsku efikasnost – CEFIX, AVP Vila, Clickman, Hotel Srbija, Krugher &…


Foto: Velibor Tripić | Krajem avgusta sanacija Ulice Ivana Gorana Kovačića u Banjaluci\nNemanja Vukojević 14.08.2020 07:27 13:59\nBANJALUKA - Rekonstrukcija dijela Ulice Ivana Gorana Kovačića, poveznice novoizgrađenog kružnog toka kod "Lesnine" i kružnog toka kod "Centruma", počinje najkasnije krajem avgusta, potvrđeno je za "Nezavisne" iz preduzeća "Putevi RS".\nPrema njihovim riječima, projektom je planirana izgradnja saobraćajnice sa četiri saobraćajne trake, umjesto dosadašnje dvije trake, od jednog do drugog kružnog toka, sa potpornim zidovima, pješačkim stazama i rasvjetom.\n"Još je potrebno da se završi sva procedura u vezi s neophodnom dokumentacijom, nakon čega će izvođač radova, preduzeće 'Niskogradnja' iz Laktaša, biti zvanično uveden u radove. Očekujemo da će u narednih 10 ili 15 dana dokumentacija biti završena", kazali su u "Putevima RS".\nU tom preduzeću su rekli da ovaj projekat finansira Vlada RS, a procijenjena vrijednost radova je oko dva miliona KM.\nSlaviša Sandić, načelnik Odjeljenja za saobraćaj i puteve, rekao je ranije da je ovaj projekat veoma značajan i bitan, te da je ovo jedno od najvećih saobraćajnih čvorišta u gradu.\n"Na ovom koridoru izgrađene su kružne raskrsnice kod tržnog centra 'Delta planet', kod Rebrovačkog mosta i na istočnom tranzitu te je sada ova saobraćajnica najopterećenija, a izgradnjom kružnog toka i Ulice Ivana Gorana Kovačića spojićemo istočni i zapadni tranzit i omogućiti bolji i brži protok saobraćaja", naglasio je Sandić.\nU Gradskoj upravi su tada rekli da je prema već izrađenom projektu predviđeno da frekventna saobraćajnica na potezu od "Lesnine" do kružnog toka kod "Centruma" bude temeljno obnovljena i proširena na način da omogući saobraćaj u četiri trake, uz obostrane pješačke staze.\nMilka R., koja živi u blizini ove saobraćajnice, kaže da već dugo čekaju da ona bude temeljno obnovljena i sigurna kako za vozače, tako i za pješake.\n"Posebno je teško pješacima jer na ovom potezu nije izgrađen trotoar s druge strane, a na jednom dijelu nema ga ni na jednoj strani. Takođe, nema ni pješačkog prelaza, zbog čega se ne osjećamo sigurno. Ovom rekonstrukcijom dobićemo novu modernu saobraćajnicu, biće povećana bezbjednost mještana, ali i uljepšan ovaj dio grada", istakla je Milka R.


Stefanović: Velike sile traže ukidanje prištinskih taksi - Istinito.com - Ne budi ovca!\nPočetna > Region > Stefanović: Velike sile traže ukidanje prištinskih taksi\n9. Februara 2019. Istinito682Leave a Comment on Stefanović: Velike sile traže ukidanje prištinskih taksi\n“Jedan teroristički udar može u cijelom regionu da uništi sve. Zato je potrebna, prije svega, saradnja u regionu, ali i sa velikim svjetskim silama – SAD, Rusijom, Kinom, Njemačkom. One obučavaju naše ljude i mogu da nam daju informacije, koje nemamo, da možemo da zaštitimo naše građane. Godinama uspjevamo da spriječimo takve prijetnje Srbiji”, rekao je Stefanović.\nTagged istinito kosovo nebojša stefanović takse\nViše od 250 kompanija razmatra preseljenje iz Britanije


Bespovratna sredstva za privrednike u Vojvodini - 381 vesti\nBespovratna sredstva za privrednike u Vojvodini\nBy RedakcijaPosted on March 10, 2021 March 10, 2021\nU Privrednoj komori Vojvodine održan je tematski skup “Predstavljanje konkursa Pokrajinskog sekretarijata za privredu i turizam “ .\nPredsednik Privredne komore Vojvodine Boško Vučurević istakao je da je Privredna komora Vojvodine sa zadovoljstvom prihvatila da bude mesto gde će biti predstavljeni programi podrške privredi na pokrajinskom nivou. Naša svakodnevna saradnja sa Pokrajinskom vladom kao i komunikacija sa privrednicima, u ovim teškim vremenima, opredeljuje nas da učestvujemo i pomognemo u promociji konkursnih linija koje će pomoći, u ovom slučaju – privredi i turizmu. I merama Vlade Republike Srbije , kroz već treći paket pomoći privredi i građanima koji je u toku, izdvojeno je ukupno oko 8 milijardi evra.\nUprkos pandemiji , možemo reći da podaci u AP Vojvodini pokazuju da industrijska proizvodnja u 2020. godini u odnosu na prethodnu beleži rast od 3 %. Treba istaći i poljoprivredu koja je uspešno iznela posledice pandemije- u 2020. beleži se povećanje poljoprivredne proizvodnje 4, 4 % u odnosu na prethodnu godinu. U ukupnoj spoljnotrgovinskoj razmeni agrara Republike Srbije u 2020. godini učešće AP Vojvodine čini 41, 5 %. Zaposlenost je povećana za 2, 2 % , te su radna mesta, uprkos uticaju kovida očuvana.\nPokrajinski sekretar za privredu i turizam dr Nenad Ivanišević istakao je da je važno što se ove mere prezentuju u Privrednoj komori Vojvodine jer je to mesto, kako je naglasio gde se sreću kako privrednici tako i oni koji podržavaju taj ambijent. Predstavljanje konkursa za podršku privredi i turizmu samo je prvi korak u zajedničkom delovanju istakao je Ivanišević i dodao da će i ubuduće u Privrednoj komori Vojvodine biti predstavljeni konkursi Sekretarijata za privredu i turizam, a biće ih zahvaljujući uvećanom budžetu resornog sekrtarijata za 60 %.\nPostojeći konkursi za privredu i turizam imaju za cilj da zajedno sa merama Vlade Republike Srbije sačuvaju radna mesta . Jedan od najvažnijih uslova konkursa jeste da od 1. marta, kada su raspisani nije moguće smanjiti broj zaposlenih za više od 10 %. Konkursi su ukupne vrednosti 270 miliona dinara, a u ovom trenutku interesovanje za njih je veliko istakao je Ivanišević.\nTag: bespovratna sredstva mala privreda preduzetnici vojvodina\nPrevious post: Velika ulaganja u niški aerodrom\nNext post: Kakav će biti tehnički pregled automobila